
PA TUR BO 
PIESA I TIRE 
PA BO AUTO, 
BUS OF TRUCK 


KAYA CARLOS A. NICOLAAS | 717-6272 


Ruthsella Wanga a kumpli un aña mas di bida wikènt pasá i tabata momentu pa selebrá. Huntu ku esposo, yunan, nietu i algun persona mas, 
nan a selebrá e dia. Riba potrèt momentu nan a bai dal un buèlta banda di Zozo Ranch i sisti e stoma. Mester por, tur aña ta momentu pa selebrá. 


Ruthsella Wanga a hasi aña 


EDITOR: 


E hòmber ku no kome- 
té eror ta hasi masha 
poko den bida. 


2023 
2024 


NOS KORANT DI PASKU 
Ya ta un tradishon ku Bonaire Communica- 
tion Services N.V. tin su korant di Pasku. 
E aña aki abo tambe por forma parti mandando 
bo reseta-storia òf kualke deseo pa publiká. 
Esaki mester ta entregá mas tardá 8 desèmber. 
E korant ta riba merkado djaweps 
21 desèmber 2023. 
Pa kualke inf. por yama 717-8482 òf email 
na avisobon@gmail.com 


JOLANDA DOMACASSÉ A HAÑA 
HONOR MERESĺ 


















EDITORIAL 


NO POR SIGUI KONTA STORIA DI KOMPA NANZI 
Konseho Insular 
oportunista i probechadó 


2 
Djaluna 11 Desèmber 2023 


Mi a lucha e bon lucha, mi a kore e kareda te 
na fin i mi a mantené mi fe” 2 Timoteo 4:7” 


Danki pa bo amor inkondishonal pa nos. 
Ku profundo tristesa den nos kurason, 
pero intensamente agradesido pa tur lokual 
e la nifiká pa nos, 
ta partisipá ku a bai sosegá 


Joan Sevora Bernabela 
mihó konosi komo Junny 
*08-08-1955 
07-12-2023 


Na nòmber di su yunan: 
Pxiomine ‘Mien’ Meerten-Alee i Trevor Meerten 
Luigina ‘Gina’ Watson-Alee i Rodger Watson 
Lygaira ‘Lili’ Pieters 
nietu-i nietanan: 
Anaira Meerten-Alee, Flower-Beau Watson, Revi-Jaxx Carolina, 
Isabella i Logan Bernabela 
Tur yunan sin doló: 
Maricel, Fanina, Cedric i Norwin Sakoetoe i famia, Esther, David, Isaac 
Cheri i famia, Rachid Bvernabela i Elana Fentan i famia 
rumannan: 
Sirella Martinus-Bernabela i famia, Clever Bernabela i famia, Hetty Fran- 
cisco-Bernabela i famia, Daniella Gustowski-Bernabela i famia, Myluska 
Coffie-Bernabela i famia, Mabel Antersijn-Bernabelai famia, Fitszgerald 
Bernabela i famia, Marisol Manuel-Bernabela famia, Ernest Bernabela i 
famia, Rudson Bernabela i famia, Agnes Martijn, Robert Martijn, 
Ibi Martijn, Irene Martijn, Donald Martijn, Rouvert Martijn, Orginia 
Martijn i Chico Martijn 
su amiga(u)nan: 
Maria Gloria Vieira, Emmy i Leendert Dors, Theodora i Lucila Bernabela, 
dra. Esther Bernabela, Berthy Domacassé i demas amigunan 
Demas famia: 
Bernabela, Domacassé, Thodé, Soliana, Maduro, Statie, Alee, Meerten, 
Watson, Asencion, Martijn, Ancela Janga-Domacassé i tur famia di ‘Fam- 
ily party’, tur famia Adventista di 7 Dia i tur demas famia. 
Si den nos tristesa nos por a lubidá famia, amigu òf konosi, nos sinsero 
diskulpa. 


Famia ta deseá na lugá di mandakrans òf flor pa hasi donashon na 
Stichting Project, RBC acc nr:8400.0001.8000.7032 


Despedida ta tuma lugá djamars 12 desèmber na Consuelo Me- 
morial. Ta risibi bishita di kondolensia di 12’or pa 2’or sigi pa un 
sirbishi. 
Kremashon ta tuma lugá den seno familiar. 


Famia ta partisipá ku NO por risibi bishita di kondolensia na kas, ni 
promé ni despues di despedida. 


† 


† 


† 
† 


† 


† 


Partisipashon 
Petishon pèrmit di 
konstrukshon 


Via e anunsio ofisial aki nos ke informá tur 
hende tokante e petishonnan ku a keda 
entregá pa un pèrmit di konstrukshon. 
Kolegio Ehekutivo di Entidat Públiko 
Boneiru ta anunsiá esaki a base di artíkulo 
2.8 insiso 3 di Lei di Bibienda Públiko, 
Ordenamentu Teritorial i Maneho di Medio 
Ambiente. 


Por mira tur e petishonnan risibí den òktober 
2023 riba nos wèpsait via 
www.bonairegov.com/pa/permit-di- 
konstrukshon. Bo por wak esaki tambe riba nos 
página di Facebook i na nos kantor na Kaya 
Amsterdam 23. 


Bo ta un interesado direkto i e pèrmit di 
konstrukshon tin konsekuensia pa bo? 


Manda un email dentro di dos siman desde 11 di 
desèmber 2023 pa traha un sita pa tira un bista 
den e pèrmit i entregá bo punto di bista. Mail 
bouwvergunning@bonairegov.com pa traha un 
sita. 


Direktor di e direktorado planifikashon i 
desaroyo a.i. 
M. Pieters 


Servicios Generales Francisca 
ta buska 
- 12 albañiles 
- 5 carpintero 
- 4 fierreros 


Pa mas inf. yama # 780-6119 


4 desèmber 


Awe mi tin e deseo fuerte di bisa ..... 
Señor , Awe ta un dia dushi. Solo a sali i ta pasa dor di e 
bentana i ta iluminá kada huki di mi kamber. 
Meskos asina e kalor di bo kuido i amor ta drenta den 
mi kurason, te ora e forma un rui di adorashon, 
gradisimentu i amor. 


Anto ta lagami bisa: Danki Señor. 
Ta bon pa duna gradisimentu na Señor, i kanta alabansa 
na Bo nòmber, O Haltisímo; pa deklará Bo miserikordia 
den mainta i Bo fieldat tur anochi. (Salmo 91:1-2) 


Rumannan, un bon siman pa bosnan tur. Hasi un bunita 
gesto awe pa un hende. Lo bo sintibo bon! 
Un siman bendishoná pa bosnan tur. 


KRALENDIJK -- Dos 
amiga a sali djasabra 9 di 
òktober pa keiru un ratu 
na Boneiru. Un di nan ta 


konosí na Boneiru i e otro 
ta di Kòrsou, pero e tin hopi 
famia na Boneiru. Pues den 
su benanan sigur a sanger 


boneriano ta sirkulá. Ta 
trata di Mimi i su amiga di 
Kòrsou kende ta Migarda 
Eversz. Nan konosé otro 


algun luna i nan gusta otro 
su manera. Dikon, pasobra 
nan a konta ku nan aktitut 


ta igual. Pues ámbos tin 
bon aktitut i ta gosa di bida 
sin preokupashon. 
Dos amiga riba ròndu 

KRALENDIJK 
– 
Jolanda Ana Domacassé, 
kariñosamente yamá Zùster 


Jool, a haña honor meresí, 
na momentu ku ayera a 
revelá un bòrchi ku su 


nòmber na Pasadia Cocari. 
Desde ayera ta papia di 
‘Pasadia Zùster Jool’. Un 
ehèmpel kaminda ta duna 
honor na un persona ku ta 
na bida. Jolanda mes tabata 
presente ayera pa biba e 
momentu grandi aki. E 
homenahe a kuminsá ku 
un santu sakrisio di misa 
na e misa San Luis Betran. 
Despues a sigui pa e plenchi 
‘Carmen Goeloe’ den kura 
di Cocari. Aki a desvelá e 
bòrchi. 
Jolanda ta hopi stimá 
den su bario Rincon, tambe 
rònt Boneiru. E tabata 
un 
'wijkverpleegster', 
enfermera di bario, ku 
tabata 
duna 
kuido 
na 
enfermo i hende grandi 
na kas huntu ku dòkter. 
Aktualmente Zùster Jool ta 
kedando na Kas di Kuido di 
Mariadal. 
Zùster Jool tabata kana 
for di Rincon bai Playa 
Grandi pa atendé pashènt. 
Tambe na Tra’i Montaña e 
tabata kana di kunuku pa 
kunuku pa wak pashènt. 
E tabata limpia kas pa e 
grandinan i hasi kompra pa 
nan den su tempu liber. 
Despues di bishita na un 
di e grandinan di Rincon, 
zùster Jool a bisa dòkter di 
Rincon, Debilde, ku ta un 
lástima ku e grandinan aki 
ta so na kas henter dia. Ku 
mester buska un posibilidat 
pa lanta un akohida pa e 
grandinan bin huntu. P'esei 
por konsiderá zùster Jool 
komo e pionero di Cocari. 
Nan a papia ku pastor, ku 
gobièrnu i otro instansianan 
pa 
logra 
nan 
meta. 
Despues di hopi reunion, 
preparashon 
i 
trabou, 
porn e pasadia a keda kla 
pa risibí bishitante. Dia 28 
di yanüari 1982 e pasadia, 
COCARI, a habri su porta 
den e aktual edisio di Don 
Bosco na Rincon. 


Pasadia Cocari awor ta karga su nòmber 
JOLANDA DOMACASSÉ 
A HAÑA HONOR MERESĺ 


K R A L E N D I J K - 
Maltrato 
di 
pastor 
Aphonsus Baak a sòru pa 
basta konsternashon riba 
medio sosial. Djadumingu 
10 di dezèmber a bira 
konosí 
riba 
medio 
sosial 
ku 
na 
Kòrsou, 
un hòmber a maltratá e 
pastor na momentu ku 
esaki a konfront’é pa 
ku su akto di ladronisia. 
Konsekuentemente 
e 
hòmber a dal e pastor ku 
moketa, esaki a okashoná 
leshon na kara di e pastor. 
Riba 
medio 
sosial 
hendenan a ekspresá nan 
disgustu pa ku e aktitut 
aki. 
For 
di 
Boneiru 
parokianonan a pidi e 
pastor pa regresá nos isla. 
Di tur huki a kondená e 


Pastor Baak mester bin bèk: 
Maltrato di pastor ta 
sòru pa konsternashon 


aktitut di e agresor. 
BONERIANO 
a 
komprondé 
ku 
oranan 
despues, e agresor huntu 
ku su famia a bai pidi 
pastor diskulpa pa a hòrtá 
i diskulpa pa e maltrato. 
Pastor Baak a aseptá e 
diskulpa i lo kontinuá ku 
kombersashon ku e famia 
kompletu relashoná ku e 
komportashon. 

KRALENDIJK – Na 
okashon di despedida di 
e 
Parlamentarionan 
ku 
ta bandoná Parlamento, 
presidente 
di 
Tweede 
Kamer a para ketu na e 
esfuerso di Jorien Wuite di 
D66 pa e parti Karibense di 
Reino. 
“Jorien, bo a laga nos 
konosé e resistensia di 
Sint Maarten. Ku esaki bo 
a trese Karibe i Hulanda 
Europeo mas serka di otro. 
Bo a demostrá kon 


importante ta pa Karibe 
Hulandes ta personalmente 
representá 
aki 
den 
Parlamento. Tambe bo a 
demostrá un kurason grandi 
pa kultura. Mi ta spera ku 
e Parlamento nobo tuma 
ámbos stòki for di bo over. 
Mi 
ta 
gradisí 
bo 
gustosamente 
den 
tur 
idioma di nos Reino, masha 
danki, thank you very much, 
het ga je goed,” segun 
presidente Bergkamp. 
Ku e kambio di warda, 


hopi konosementu di e 
parti Karibense di Reino 
den Parlamento ta bai 


Wuite a trese Karibe i Hulanda mas serka otro 


pèrdí. Aparte di Wuite, 
ainda kuater miembro no 
ta regresá, Attje Kuiken di 
PvdA, Joba van de Berg di 
CDA, Kauthar Bouchallikht 
di GroenLinks i Sylvana 
Simons di BIJ1. Alleen 
Roelien Kamminga di VVD 
i Don Ceder di CU, ta sigui 
ku nan miembresia, pero sí 
nan tambe ta keda aktivo 
den e komishon di relashon 
di Reino, no ta sigur. 
Pa Syllvana Simons, 
Bergkamp a bisa: “Bo a 


hunga un ròl importante 
pa e despensa di estado 
Hulandes pa pasado di 
sklabitut. 
Sklabitut, manera bo 
a indiká, no ta un página 
lubidá di un pasado leu, 
pero un historia ku te dia 
di awe ta sigui traha riba 
famia i kultura. 
Apesar 
di 
bo 
periodo 
kòrtiku 
komo 
Parlamentario, pero danki 
na bo esfuerso ku bo a 
skirbi historia.” 


POLÍTIKA 


K R A L E N D I I J K - 
Diputado Anjelica Cicilia a 
splika ku e inisiativa di ‘Mi 
kaya’ ta biba bou di nos 
hendenan. Durante e rueda 
di prensa ‘Bon informá’ ku a 
tuma lugá djabièrnè promé 
di dezèmber último a splika 
ku e inisiativa aki ta kana 
bon. Esaki ta un inisiativa 
den 
kua 
siudadanonan 
por informá gobièrnu di 
tur e problemanan ku tin 
espesialmente pa ku estado 
di nan kaya. Cicilia a pidi 
pa manda un mensahe mas 
konsiso i mas klaro tokante 
e problema ku e siudadano 


ta enkontrá. “Nos ke sa un 
tiki mas mihó ya asina nos 
por duna prioridat nan e 
trabou nan di mantenshon 
ku nos mester hasi”, el a 
splika. 


Tambe a agregá ku pronto 
ta bai lansa e kampaña 
‘Konta Mi’. E intenshon 
ta pa traha sita ku e pueblo 
pa sinta ku e 3 diputadonan 
den 
e 
enkuentronan. 
Banda di esaki a splika 
ku diputadonan ke bai 
drenta den barionan. “Den 
dezèmber tin un seshon 
plania i den e promé kuartal 
di 2024 lo sigui”, segun 
Cicilia. 
E promé seshon ta 19 
di dezèmber próksimo i ta 
tuma lugá den e edisio 
anterior di Bestuurskantoor. 


Segun diputado Anjelica Cicilia: 
‘Mi kaya’ ta biba 


K R A L E N D I J K - 
Hasimentu di pregunta ta 
sosodé, na radio, den skol, 
den korte, den prensa, 
riba medionan sosial, den 
entrevista, na snèk, na 
trabou, na kas, den Kolegio 
Ehekutivo i den konseho 
Insular Mi ke tuma komo 
ehèmpel 
hasimentu 
di 
pregunta den klas, den 
korte 
i 
den 
Konseho 
Insular. Tur tres ta pa yega 
na tuma desishon ku ta 
mará na konsekuensia. Den 
klas e maestro ke sa ku e 


Arthur Sealy na palabra: 
Importansia di hasimentu di pregunta 


traspaso di konosementu 
a logra òf no logra i ku e 
por evaluá su dunamentu di 
lès. Den Korte preguntanan 
di skal, abogado, hues i 
sospechoso ta pa yega na un 
veredikto hustu den kuadro 
di lei. Den Konseho Insular 
ta bòshi pregunta ta bini 
dilanti. Ta hasi pregunta i 
ta papia tokante nan mes pa 
motibu ku esei ta mas fásil 
i impreshonante ku hasi 
pregunta ku ta profundo, 
tokante eksperensia di e 
diputado òf e konsehero òf 


pregunta pa investigá idea 
i konsepto. Pregunta pika, 
sigur no personal, den e 
búskeda di kontesta ta oké. 
Den formulashon di opinion 
den reunion di Konseho 
Insular 
konsehalnan 
ta 
trese un ponensia dilanti, 
por ehèmpel, “Papiamentu 
mester 
bira 
idioma 
di 
instrukshon” òf “Diputado 
mester 
bisti 
karson”. 
Hulanda tambe sa bisa 
Bonaire “Je moet je eigen 
broek 
ophouden” 
pues 
pèrkurá pa bo mes i loke 


Wilders a bisa bende e 
islanan riba marktplaats. 
Esakinan ta ponensia i no 
opinion. Imaginá bo un 
maestro bisa, tal alumno 
ta bobo òf skal i hues 
bisa un sospechoso bo ta 
un kriminal. Opinion ta 
basá riba konosementu i 
e motibu pa a formulá e 
opinion. Mi no ke trese, 
un ponensia, ni konseho, 
ni sugerensia, ni opinion 
pero sí hasi e siguiente 
pregunta 
na 
konsehal 
i maestronan. Boso ta 
dispuesto pa asistí na un 


kaso den korte pa skucha 
kon skal, hues, abogado i 
akusado ta hasi pregunta i 
hasi komparashon ku boso 
manera di hasi pregunta? 


DEN HAAG – Jan 
Paternotte di D66 ta regresá 
bèk den e komishon di 
relashon 
di 
Reino 
di 
Tweede Kamer. Ku esaki e 
ta sigui Jorein Wuite kende 
djárason a tuma despedida 
di polítika Den Haag. 
Djaweps e Parlamentario 
nobo a huramentá. 
Na mart 2017 nèt skohé 
komo 
Parlamentario, 
Paternotte 
a 
haña 
e 
presidensia di e komishon 
for di Alexander Pechtold. 
Den e periodo ei, el a fungi 
entre otro komo presidente 
di e edishonnan di konsulta 
interparlamentario 
di 
Reino. Den e konekshon 
akí, e tabata bon mirá serka 
su koleganan Karibense. 


Desde 
aña 
pasá, 
Patternotte tabata lider di 
frakshon di D66. Durante 
elekshon di Parlamentario 
di 22 di novèmber, e tabata 
number dos riba lista di e 
partido, despues di lider 
polítiko, Rob Jetten. 
Na 
nòmber 
di 
GroenLinks-PvdA, Raoul 
White ta bosero di relashon 
di Reino. E komishon nobo 
ta bini huntu pa promé biá 
dia 20 di desèmber. 


Jan Paternotte ta regresá den 
Komishon Relashon di Reino 

POLÍTIKA 


DEN 
HAAG 
-- 
Formashon 
di 
Gabinete 
mester 
kuminsá 
ku 
kombersashonnan 
entre 
PVV, VVD, NSC i BBB, 
tokante 
tres 
posibel 
opstákulo. 
Ta 
despues 
di esei ta hasi sentido 
pa kuminsá negoshá. E 
konseho akí ta inkluí den e 
rapòrt e eksploradó Ronald 
Plasterk, fuentenan interno 
ta bisa NOS. E promé 
kombersashon ta tokante e 
estado di derecho, den kua 
ta diskutí e ophetivonan 
di lider di NSC, Pieter 
Omtzigt, kontra sierto parti 
di e programa elektoral di 
PVV. Segun e, e ta kontra 
e konstitushon i tratadonan 


internashonal, 
manera 
prohibishon di edukashon 
islámiko i un Nexit. VVD i 
BBB tambe ke papia di esaki. 
Un di dos posibel opstákulo 
ta e temanan ku e partidonan 
ta konsiderá importante, no 
tin prioridatnan demasiado 
separá i e partidonan por 
yega na un akuerdo riba 
loke por lo ménos lo ta riba 
e agènda di negosashon. 
Riba 
migrashon, 
por 
ehèmpel, 
e 
kuater 
partidonan ya a bisa ku 
nan 
ta 
konsider'é 
hopi 
importante. No ta kla kon 
esei ta hòspitalnan regional, 
òf sistema di penshun. I por 
papia di sosten na Ukrania 
i kon pa paga e polítikonan 


nobo, òf lo stòp mesora. 
E di tres punto kompliká 
ta e forma di e gabinete. 
Esaki lo ta un gabinete di 
negoshi ku un distansia 
grandi for di Parlamento, 
lider di NSC, Omtzigt, ke. 
Òf bo ta preferá un gabinete 
di toleransia, manera e 
lider di VVD, Yesilgöz, 
ke. Òf e kolaborashon ta 
funshoná 
solamente 
ku 
un 
gabinete 
tradishonal. 
Sí e kuater partidonan sa 
di esaki i tin susiente 
konansa mutuo, nan por 
kuminsá negoshashon. Esei 
probablemente 
lo 
tuma 
algun siman. Despues ta 
trata di krea un akuerdo 
di 
koalishon 
sustantivo 
i faktibel. Promé ku e 
momentu ei, e por terminá 
tambe na kualke momentu, 
por ehèmpel sí un opstákulo 
resultá di ta muchu grandi. 
Ta te na e último momento, 
ora tur kos ta reglá, lo tin un 
kontesta na e pregunta di 
ken lo ta e promé minister 
nobo. 
(Fuent: NOS) 


Tokante tres opstákulo grandi 
PVV, VVD, NSC i BBB ke sigui papia 


DEN HAAG -- Djaluna 
a publiká e guia di klima i 
energia, den kua un grupo 
di trabou di funshonario ta 
skirbi kiko e gabinete nobo 
mester hasi den e áreanan 
akí. E konklushon mas 
importante ta ku mas polítika 
di klima ta nesesario. I esaki 
lo kosta desénas di bion mas 


den e próksimo dékadanan. 
Esei miéntras ku PVV, e 
ganador grandi di e último 
elekshon, en realidat ta boga 
pa un polítika klimatológiko 
mas abou. Por ehèmpel, e 
programa elektoral ta stipulá 
ku e lei di klima, akuerdo di 
klima i tur otro medida di 
klima, ta pasa direktamente 


Mester di mas maneho di klima den Gabinete nobo 
pa e grupo di trabou, sí 
ta dependé di nan. Pero 
e indikadó di elekshon ta 
stipulá ku pa logra e meta 
klimatológiko 
aktual 
di 
redukshon di emishon di 
55 porshento, mester di 
polítika adishonal. “Esaki 
ta niká ku ta nesesario 
desishonnan 
difísil 
den 


agrikultura i den mobilidat,” 
e funshonarionan ta skirbi. 
“Pa ta klimatológikamente 
neutral na 2050, segun e lei 
klimatológiko 
Europeo 
i 
nashonal, Hulanda ainda lo 
mester tuma e medidanan 
mas grandi i drástiko.” 
Nieuwsuur a papia ku 
Noe van Hulst, presidente 
di 
e 
grupo 
di 
trabou 
osial, kende a skirbi e 
programa. Segun e, mester 
hasi mas, partikularmente 
den sektornan ku a hasi 
relativamente poko, manera 
agrikultura 
i 
mobilidat. 
Esaki ta niká ku den 
agrikultura, 
por 
ehèmpel 
mester konsiderá pa redusí 
bestia. Mas o ménos mester 
hasi algu tokante esaki. 
Nos ta bisa, hasi esaki 
mas tempran ku lat, esei ta 
hopi mihó. Si nò, e mester 
intervení mas duru despues. 
“Pero sí e gabinete nobo 
kier hasi ménos riba polítika 
klimatológiko, anto kiko. Bo 
por, pero na un grado limitá, 
van Hulst ta bisa. Nos ta den 
un moveshon di Europa, ku 
ta moviendo den direkshon 
di neutralidat di klima. 
P'esei e ta na e límite mas 
abou di loke mester hasi for 
di Europa. Sí Hulanda pasa 


dor di esaki, anto komo pais 
bo ta kore riesgo di multa, 
aviso di no kumpli, tur kos 
ku bo no ke pa bo enemigu 
mas pió. 
Ménos 
polítika 
klimatológiko tampoko ta 
parse un opshon realista 
mirando 
e 
akuerdo 
klimatológiko di Nashonnan 
ní ku Hulanda a rma na 
2015. Bo por hasi algu mas 
trankil den término di polítika 
di klima, van Hulst ta bisa, 
pero e ora ei lo bo sintá na 
e frontera abou na Europa. 
Pues bo no por disidí kiko 
lo sosodé mas. “E ora ei bo 
ta duna empresanan ménos 
perspektiva riba unda e ta bai 
den último instansia. Esaki 
ta kondusí na insertidumbre, 
posponementu di invershon i 
pa denishon, na un deterioro 
di e klima di invershon na 
Hulanda. I esei lo ta un mal 
notisia pa entre otro kosnan, 
e ekonomia Hulandes. Komo 
ku un pais ta haña su mes den 
problema ku Union Europeo 
pa motibu di mal polítika 
di klima, empresanan no 
ta gusta esei,” van Hulst ta 
bisa. E ora ei empresanan lo 
transferí nan invershonnan 
na otro paisnan ku ta mas 
positivo. (Fuente: NOS) 


DEN HAAG – Kaminda 
lider i fundadó di Bij1, 
Sylvana Simons, djamars 
ainda tabata bou di aplouso 
fuerte a bandoná Tweede 
Kamer, e ta laga su partido 
atras ku un stròp nansiero. 
For di un karta di 
Minister 
demishonario, 
Hugo de Jonge di Asuntunan 
Interno, ta mustra ku mester 
paga mas di un tòn di plaka 
di impuesto. 
“Mi ta lamentá ku Bij1 


no a logra formalmente 
duna e dokumentonan di 
responsabilidat korekto na 
tempu,” de Jonge ta bisa. 
Bij1 parse a pidi’é pa 
klariká 
vários 
biá. 
E 
partido a haña e oportunidat 
un biá mas pa drecha e 
erornan ku a haña despues 
di entregá e dokumentonan 
ku Ctfpp tambe a risibí, 
Jonge ta bisa. Ctfpp ta e 
komité ku ta supervisá e 
rapòrtnan anual. 


Entretantu 
e 
partido 
polítiko a presentá un 
rapòrt di oudishon aprobá, 


pero esei ta leu di ta 
susiente. No a duna un 
deklarashon di aprobashon 
pa e instituto sientíko, e 
organisashon polítiko di 
hóbennan i e institushon 
estranhero, de Jonge a bisa. 
“E responsabilidat di e 
institushonnan supsidiario 
a resultá insusiente.” 
No por determiná e 
kantidat nal di e supsidio 
pa Bij1. 
E 
supsidio 
aki 
ta 


keda pagá adelantá, loke 
ta laga e partido debe 
sèn di kontribushon na 
Departamento 
Interior. 
Pues, 
mester 
tin 
un 
reembolso 
pa 
restourá 
esaki, segun e karta. “Esaki 
ta niká ku mi ministerio 
lo 
rekuperá 
127.840,29 
euro di Bij1. Pa motibu 
di e kantidat, e partido tin 
e oportunidat pa hasi un 
akuerdo di pago. 
(Fuente: De Telegraaf) 


Partido mester paga bèk mas di un tòn na plaka di impuesto 
Sylvana Simons a laga Bij1 den stròp finansiero atras 

KRALENDIJK- Korte 
den 
Promé 
Instansia 
djárason 6 di dezèmber a 
atendé kasonan ku tin di 
aber ku Lei di Atmishon i 
Ekspulshon-BES. 
Fiskal 
mr. 
Rienhart- 
Martis a trese algun kaso 
dilanti i hues a atendé nan. 
Mester menshoná ku kasi 
niun persona envolví tabata 


But pa keda sin mèldu barku 


presente. Promé kaso ku a 
bin dilanti ta di e hòmber 
Abraham ku a haña 2 but, 
250 dòler i 100 dòler. Ta 
trata di un kaso kaminda 
e no a reportá su barku i 
tambe su papelnan no tabata 
na òrdu. Na momentu ku a 
dun’e e segundo but el a 
bai sin tuma esaki. Hues a 
splika ku den e dosié no ta 


bon kla e pakiko e hòmber 
a haña 2 but. 
“Lo ke ami ta komprondé 
ta ku e promé bia ta trata 
di un atvertensia”, hues 
a bisa. Fiskal a pidi hues 
pa kanselá e promé but. 
Korte den Promé Instansia 
a sentensia Abraham na 
un but di 100 dòler pa no 
reportá e barku. 


KRALENDIJK- “Ami 
tabata huma pitu, mi no a 
bende niun hende droga”, 
tabata palabranan di Kevin 
B. (29) nasé na Kòrsou. 
Ministerio Públiko (OM) ta 
akus’é di 2 echo kastigabel, 
ámbos tin di aber ku 
violashon di Lei di Opio. E 
promé echo ta enserá benta, 
prosesamentu, poseshon i/ 
òf ku e tabata den presensia 
di kokaina. E segundo echo 
ta 
benta, 
prosesamentu, 
poseshon i/òf ku e tabata 
den presensia di mariwana. 
E sospechoso a ninga tur 
akusashon. 
Algun luna pasá, e 
kaso aki tabata amplio den 
publisidat. Ta trata di e 
kaso di dilmentu di droga 
for di un kònteiner na Kaya 
Maria 8. Dos hòmber ya a 
risibí kondena den e kaso 
aki i awor Kevin B. mester 
a enfrentá hustisia. Mester 
menshoná ku Kevin tabata 
enkarselá pa 25 dia den 
kuadro di aresto preventivo. 
Mientrastantu a suspendé 
esaki. 
Fsikal mr. Stroink a 
representá OM miéntras 
abogado dr.mr. Nicolaas a 
hiba e defensa. 


Segun sospechoso Kevin B.: 
“Mi tabata huma e pitu, no bend’e” 


“Tin 2 testigu ku a 
deklará di kumpra droga 
serka bo. Nan a deskribí bo 
i rekonosé bo riba potrèt”, 
hues a splika. 
“Un hende a pidi mi 
sigaria i mi a bend’e esaki. 
Ami no a bende droga. 
Mi tabata bai einan serka 
mi tanchi pa ‘chill’ ku mi 
primu”, tabata Kevin su 
kontesta. 
“Brian Andrede a bisa 
bèrdat ku e ta bende droga 
i abo ta bin ‘chill’. Pero 
tambe ku e dia ei el a bai 
kumpra kuminda na Divi 
bar i el a pidi bo pa tira 
bista riba su negoshi i 
bende droga si hende bin 
kumpra”, hues a trese 
dilanti. 
“El a bisa mi un kos 
asina pero niun hende no 
a bin. El a bèl i pidi su 
kuminda i e no a tarda. Ami 
tabata huma mi mariwana”, 
segun Kevin. 
Hues a profundisá den 
Kevin su sirkunstansianan 
personal. “Nos a haña 
rapòrt di Reclassering. Nan 
ta bisa ku ta bai mas mihó 
ku bo aworakí. Boso tin 
un yu chikí. Ainda bo ta 
usa mariwana? Pasombra 


Reclassering ta bisa ku 
mariwana i hash ta hasi bo 
nèrvionan pió.” 
“Ami sa pero den mi kaso 
e remedinan ku mi tabata 
haña promé serka MHC, 
ora mi huma mariwana e ta 
kalma mi nèrvio”, Kevin ta 
splika. 
Fiskal den su rekisitorio 
a enfatisá ku Kevin tabatin 
un ròl den bendementu di 
droga. “E tabatin un ròl den 
esaki, pa yuda su amigu”, el 
a bisa. 
OM 
a 
demandá 
un 
kastigu di prizòn di 60 dia, 


di kua 35 dia kondishonal 
ku un periodo di prueba di 
2 aña. Tambe supervishon 
di Reclassering i tratamentu 
na Mental Health Caribbean 
(MHC). 
Sinembargo mr. Nicolaas 
a kuestioná e pruebanan 
presentá. “E úniko prueba 
ta 
deklarashonnan 
di 
testigunan. E pregunta ta 
sí por kere e testigunan aki 
mirando ku na inisio a detené 
nan 
komo 
sospechoso. 
Boneiru ta un isla chikí, ku 
eksepshon di hustisia tur 
hende sa na unda ta bende 
droga, el a bisa ku basta 
sarkasmo. 
No 
opstante 


e defensa di e abogado, 
hues a i haña ámbos 
akusashon 
legalmente 
i 
konvinsentemente probá i a 
tuma un desishon. “Ya bo a 
sinta basta kaba den aresto 
preventivo i bo tin kasi 1.5 
aña den suspenshon. Mi ta 
haña e 25 dia ku bo tabata 
enkarselá ta bo kastigu. E 
ta susiente pa e kantidat 
di droga i tabata riba 1 dia. 
Mi no ta pone tampoko 
supervishon di Reclassering 
ni MHC. Sí mi ta haña bon 
si bo keda boluntariamente 
den kontakto ku MHC”, 
hues a splika e sentensia. 


Bewakernan 
Seguridat ta nan prioridat 

KRALENDIJK 
– 
“Dia mi muri selebrá mi 
memoria.” Esaki Mamita 
Fox a yega di bisa añanan 
pasá 
den 
e 
programa 
di 
televishon 
Herensia. 
Djabièrnè anochi Mamita a 
fayesé na edat di 81 aña. El 
a muri trankil, segun su yu 
Lucha Beck a informá riba 
su kuenta di facebook. 
Mamita a nase komo 
Escolastica Victoria Fox 
dia 27 di sèptèmber 1942 na 
Kòrsou. El a lanta den e área 
entre Veeris i Marchena, na 
un lugá yamá Paradijs, pegá 
ku Palu Blanku. Su tata ta 
originalmente di St. Kitts i 
su mama un yu di Kòrsou. 


Bida 
Bòi Antoin a yega di 
entrevistá Mamita Fox pa 
Herensia na momentu ku 
e tabata den un akshon 
kontra trato médiko malu 
di parti ZVK. Tantu e mes 
komo otro hende e tempu 
ei tabata risibiendo trato 
malu. E entrevista tabata 
dilanti osina di VK, 
seguro médiko. 
Mamita: 
“Mi 
tata 
originalmente ta di St. 


Kitts. Despues e famia aki 
a bai Trinidad i for di ei 
bai Aruba, pa nalmente 
resultá na Kòrsou. El a biba 
na San Nicolas, Aruba.” 
Mamita a lanta den un 
famia katóliko i metodista. 
El a lèn sinembargo mas 
tantu na banda katóliko. Na 
Boneiru e tabata embolbí 
na n di siglo pa a koklektá 
plaka pa traha e krus riba 
Seru Largu, pero despues el 
a kuminsá pensa otro riba 
asuntu di religion. 
Mamita den Herensia: 
“Nos tabata pober. Mi 
mama tabata un katóliko 
el. 
Tur 
kos 
tabata 
pastor p’e. Mi tata tabata 
metodista. Mi mama komo 
katóliko tabata ranka mi 
na su banda. Pero mi tata 
tabata eksigí pa mi bai 
‘sundayschool’ di Iglesia 
Metodista. Pero mi tabata 
sinti mas anidat katóliko.” 
Mas 
despues 
e 
pensamentunan di Mamita 
tokante religion a kambia. 
“Pa mi religion no ta eksistí. 
Ta hende a traha religion pa 
nan mes benesio. Mi no ta 
bishitá iglesia masha mas. 
Mi ta respetá Beibel. Tur 


hende tin derecho di tin nan 
mes religion.” 


Famia grandi 
Mamita a nase den un 
famia di 8 yu, 4 muhé i 4 
hòmber. Un di su rumannan 
konosí tabata Benjamin Fox 
di e movementu di Black 
Power, ku a hunga un ròl 
klave den e lantamentu di 
30 di mei 1969 na Kòrsou. 
Mamita: “Mi tata tabata 
dominante. 
Mi 
mama 
tabata revolushonario. Mi 
ta kere ku ta serka mi mama 
Benjamin a haña e sanger 
revolushonario ei.” 
Mamita a studia na St. 
Martinusgesticht. Su mama, 
despues di e divorsiá di su 
tata, a sòru pa lanta tur su 
yunan bon, trahando duru 
pa kria nan. El a duna nan 
tur oportunidat pa desaroyá 
nan mes. 
“Mi mama no tabatin 
masha 
skol, 
pero 
spiritualmente e tabata na 
un nivel haltu. E tabata 
masha kreativo, tambe den 
negoshi. For di yòn mi 
tabata yud’é den su negoshi 
di drecha kabei. Mi tabata 
laba kabei di su klientenan 
i e tabata strika nan kabei. 
Mi a lanta komo un persona 
semper bai pará kontra 
inhustisia. Ta di mi mama 
mi a heredá esaki”, Mamita 
a bisa. 
E akshon ku a trese 
Mamita den hopi publisidat 
tabata kontra ZVK. El a bai 
sinta basta dia dilanti osina 
di ZVK komo protesta. 


“No yora” 
Mamita 
Fox 
tabatin 
su propio manera di mira 
bida. Manera el a bisa den 
Herensia: “Mi ta biba kada 
dia komo sifuera ta e último 
dia di mi bida.” 
Un temporada Mamita a 
biba na Alemania, pa motibu 
ku el a kasa ku un hòmber 
aleman. For di e relashon 
aki a nase Lucia Beck, 
hefe di e departamentu di 


Mamita Fox a muri lagando historia atras 
''Selebrá mi memoria” 


komunikashon di RCN. 
“Mi ta un hende ku no 
ta bèk. Mi a pidi kaba pa 
krema mi ora mi muri. No 
yora mi morto, sino selebrá 
mi memoria”, Mamita a 
bisa den Herensia. 
Mamita a bisa ku el a 
biba felis na Boneiru. El 
a logra konosé kultura di 
Boneiru i a adaptá su mes 
na esaki. 


Biografia 
Lucia 
Beck, 
su 
yu 
muhé, a anunsiá morto di 
su mama: “Ayera nochi, 
8 di desember, 22:23 mi 
mama a kuminsá su biahe 
bèk pa kas. El a bai trankil, 
sin niun doló i satisfecho 
ku un bida tremendo bibá. 
Un di e último kosnan ku 
Mamita Fox a hasi ta graba 
su bida pa esaki bira su 
outobiograa. Mamita su 
petishon ta pa pidi hendenan 
ku tin momentunan di 
rekuerdo di dje i su bida, pa 
kompartí esaki pa kompletá 
su buki. Ta un honor pa 
mi yama e leyenda aki mi 
mama i mi héroe. Mi sa ku 
no ta fásil, pero manera el a 


bisa kontinuamente, selebrá 
bida, stima otro i kuida 
otro. I manera semper ela 
hasié na su manera. ‘I did 
my way’ tabata su último 
palabranan.” 
Mamita durante su bida 
a publiká por lo ménos dos 
buki. Un buki di soño I un 
titulá ’Identidat’. 


Reakshon 
Tabatin algun reakshon 
riba media social relashoná 
ku 
morto 
di 
Mamita. 
Norman Serphos a skirbi: 
“Un hende super dushi a 
bai sosegá, Mamita Fox. 
El a kaba di kumpli na 
sèptèmber su 81 aña di 
edat. Un hende di tur hende. 
Un hende ku tabata stima 
tur hende sin importá koló, 
kredo òf religion. Semper 
alegre ku un mente kultural, 
‘back to the roots’ ku vários 
meta den bida. E tabata 
selebrá bida i tabata stima 
tur prohimo. E tabata stima 
su bida na Boneiru, pero 
tabata sinti falta di su isla 
natal Kòrsou.” 
Despedida di Mamita lo 
tuma lugá den seno familiar. 


PENSAMENTU DI SIMAN 


11 desèmber. 


E Palabra ta bisa den Efesionan 4:31-32 
“Laga tur amargura, furia, rabia, griteria i kalumnia wòrdu 
kitá for di boso, huntu ku tur malisia. I sea kariñoso ku 
otro, miserikordioso, pordonando otro, meskos ku Dios 
den Kristu tambe a pordoná boso“ 
E eror di mas grandi ku nos por hasi ta, montoná rabia; 
nenga den bo mes ku bo tiné. 
No ta nesesario pa hasié. Paso al fin i al kabo e ta sali tòg. 
Nos tin mag di rabia riba sierto kos. 
Palabra di Dios ta bisa ku: 
“Nos por rabia si, pero no peka.” Ta p’esei ta mihó pa 
ekspresá bo rabia na un manera bon. 
Den Beibel tin diferente Salmo kaminda nos por lesa ku 
hendenan ta keha, lamentá , reklamá ets. ets. 
Nada malu den esei......pasobra e manera ei ta un bon 
efekto pa limpia nos alma i kurpa. 
Si bo sa haña emoshonnan di rabia òf e deseo di hustifiká 
algu ku un hende, ta mihó bo no nenga esei, pero den 
orashon trese serka Dios. 
Pero..... ora bo trese serka Dios, bo mester lag’é einan 
tambe! Ken mihó ku nos Dios pa resolvé un kaso sin 
interferensia di ningun hende!! ~ 
Anto..... Dios NO ta hasi redu! Niun hende NO ta sa. 


Rumannan... mi ke desea bosnan tur un felis siman. Usa 
bo siman di un manera bunita. 
I keda sinti i duna amor... asta pa bo enemigunan. 

K R A L E N D I J K 
-Djaweps, pa promé biaha 
buelonan a tuma lugá riba 
Sint Eustatius pa saka 
potrèt aéreo di kalidat haltu 
di e isla. Na desèmber 
i yanüari lo hasi vários 
buelo, pa saka potrèt aéreo 
i pa midi altitut di Sint 
Eustatius, Saba i Boneiru. 
E Entidatnan Públiko i 
Ministerio di Asuntunan 
Interno i Relashonnan den 
Reino a tuma e inisiativa 
pa esaki, ku e ophetivo pa 
mehorá 
registrashon 
di 
adrès i edisio na e islanan. 
Huntu nan ta traha pa yega 
na ún registro sentral pa 
registrá adrès i edisio na 
kada isla. 


Un registro sentral pa 
adrès i edifisio 
Den un registro sentral, 
ta hasi uso di potrèt aéreo 


pa determiná e ubikashon 
eksakto di un adrès òf 
edisio riba un mapa. Dor 
di despues registrá tur 
dato di adrès i edisio un 
biaha so den e sistema, 
e datonan ta bira mas 
konabel. Asina tin ménos 
duda tokante por ehèmpel 
registrashon 
korekto 
di 
ubikashon, number di kas, 
òf kon ta skirbi un adrès. 
Ku un registro sentral, 
gobièrnunan den futuro 
ta pone un promé paso pa 
mehorá kalidat di e datonan 
di registrashon. 


Mapanan di altitut 
Ademas di potrèt aéreo, 
tambe lo traha mapa di 
altitut di e islanan. Esaki ta 
produsí hopi informashon 
èkstra pa e islanan. Asina 
e Entidat Públiko na Sint 
Eustatius ta tene kuenta ku 


mapanan di altitut lo hasi 
edisio i opheto históriko 
visibel ku den áreanan 
bèrdè ku hopi mata i yerba 
no ta visibel mas pa mira ku 
wowo so. 


Mas bentaha 
Pa e islanan, potrèt aéreo 
ta un fuente di informashon 
pa aun mas tantu motibu. 
Por hasi kabel i tuberia òf 
área di naturalesa kompleto 
visibel riba e mapanan, 
pa asina por ehèmpel, 
gobièrnunan por disidí mas 
mihó si lo otorgá pèrmit 
pa sierto sitio. I tambe 
unda lo konstruí bibienda 


Sint Eustatius, Saba i Boneiru 
Fotografia aéreo a kuminsá 


òf kaya riba e islanan. Pa 
empresario i investigadó 
tambe e ta krea oportunidat, 
por ehèmpel pa hasi análisis 
di merkado i pa studia 
áreanan di naturalesa. 


“Beeldmateriaal 
Nederland” 
Ku un nansiamentu pa 
un solo biaha di Ministerio 


di Asuntunan Interno i 
Relashonnan den Reino, 
e laso di kolaborashon 
Beeldmateriaal Nederland 
(Material Visual Hulanda) 
lo saka e potrètnan aéreo. 
Den seno di e laso di 
kolaborashon aki, lo sigui 
pensa kon den futuro lo saka 
potrètnan aéreo di e islanan 
mas frekuentemente. 


Programanan di Bonaire.tv 
TELBO kanal 70 
Flamingo TV kanal 23 


12.00 Aktualidat: 
Jacintho Frans 
13.00 Aki Boneiru: 
Eysan Shawesh 
14.00 Herensia: 
Jean Mentens 
15.00 BAPA: 
Lucerio Winklaar 


16.00 Herensia: 
Irena Saragosa-Wanga 
17.00 Dokumental: 
Maskarada 
18.10 Herensia: 
Isaac Benjamin (Papi) CofÏe 
i Clinton Sint Jago 
19.30 Puerto Latino: 
Luis Zárraga 


20.00 Herensia: 
Ka'i Mamai na Boneiru 
21.00 Aki Boneiru: 
Luna Yen 
23.00 BAPA: 
Johny Leoneta 2 

Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


Sirus Artjewel 


ta buska 
- 1 crafets person 


Pa mas inf. # 784-0882 


Reflekshon di Siman 
HESUS, E REGALO DI DIOS PA NOS! 
“Pasobra Dios a stima mundu asina tantu, ku El a 
duna Su Yu unigénito, pa ken ku kere den djE no 
bai pèrdí, ma tin bida etèrno.” Juan 3:16(BS) 


Ken no ta gusta risibí regalo? Regalo ta hasi nos 
kontentu tòg? Nos tur sa ku desèmber ta luna di 
hopi regalo. Esei no ta un koinsidensia! Bo tabata 
sa ku Pasku ta: selebrashon di E REGALO DI 
DIOS PA NOS! 
Sí, Dios a duna nos e Regalo di mas Presioso; SU 
YU HESUS! El a nase ku un mishon esta; Salba 
ami i abo! 
Den Kristu nos tin: 
*Pordon di nos pikánan. 
*Un relashon personal ku Dios mes. 
*Bida Eterno. 
*Pas Mental. 
*Dios Su presensia i Su protekshon. 
Esakinan ta loke hende ta buska tur dia. Mundu 
ta asina yen di peliger, insiguridat, miedu i ansha. 
Nos ta na kareda buskando alivio, solushon i 
pas, miéntras ku den Kristu nos tin tur loke nos 
ta buskando, no solamente pa e bida riba mundu, 
pero tambe pa nos bida despues di morto. 
Dios ta interesá den nos bida, pero lástimamente 
awendia e sistema ta pusha Dios for di bida di 
hende. P’esei, esaki ta un bon temporada pa 
aseptá e Regalo di Dios. 
Ta bo desishon pa buska Dios i hasi orashon pa 
risibí HESUS, E REGALO DI DIOS PA BO. 
Hesus ta nos Pasku, E Regalo di Dios pa nos! 
Miralda Paula-Frans 
Produkshon PGM 

EDITORIAL 


NO POR SIGUI KONTA STORIA DI KOMPA NANZI 
Konseho Insular oportunista 
i probechadó 


E aktual Konseho Insular ta oportunista i probechadó. 
Pa algun tempu kaba por nota un tendensia straño den 
Konseho Insular. Parse ku despues di nombramentu di 
Arjen de Wolff komo grifÏer ku a tuma lugá riba instrukshon 
di Presidio, a kuminsá traha riba un sèt di lei. 
A trata di tur manera pa skonde e strategia tras di e 
moveshon aki, pero ta bisto ku e úniko meta ta pa oumentá 
entrada o plaser pa sea grifÏer, frakshon o miembronan 
individual di Eilandsraad. Tur esaki a sosodé bou di nanishi 
di Presidente Nolly Oleana, sin ku esaki a aktua. E ròl ku 
representante di Reino Jan Helmond a hunga den esaki 
tambe ta dudoso. 
Ku rason Ministerio di Asuntunan Interno (BZK) for di Den 
Haag mester a atvertí Boneiru ku loke ta tumando lugá no 
por. Apesar di e atvertensia di BZK, Konseho Insular a dal 
bai ku e trayekto di trata na krea un base legal pa nan abuso 
di plaka di pueblo. 
A pone e leinan kontroversial aki riba agènda, pa asina regla 
nan pastechi pa nan por biba ‘lekker’. Atrobe Gezaghebber 
i Representante di Reino ta keda ketu, apesar ku tin un 
atvertensia serio di BZK riba mesa. 
Nos lo opservá tratamentu i posibel aprobashon di leinan, 
ku pa kolmo no tin base legal, ku wowo di falki. 
Últimamente nos a bin ta opservá un fiesta i pachanga ku 
fondo públiko dor di Konseho Insular. Promé ku a pasa e 
leinan, pa asina trata na legalisá e malgastamentu di plaka 
ku ta manifestando, a bin ku manera un ‘voorschot’ riba 
e plaser ku ta na kaminda. A span hala i kuminsá ku un 
fiesta di avion, hotèl, restorant, taksi ets ets. A sali bula pa 
Äland, un pais te na Skandinavia, pa bai wak kuantu grado 
di outonomia esaki tin. 
Ta un kustumber ku tantu Kolegio Ehekutivo komo Konseho 
Insular ta duna honor i rèspèt na dia di himno i bandera 
di nos islanan ruman den Reino Hulandes. Sinembargo na 
okashon di Dia di Saba e delegashon tabata hopi grandi, 
esta 8 di e 9 miembronan, a biaha pa Islariba. Un delegashon 
muchu grandi, sin ku esaki ta nesesario. 
Den pasado e delegashon sa ta hopi mas chikitu. Algu 
masha normal ku sa hasi ta di laga Gezaghebber mustra 
kara i duna rèspèt i honor na e dia nashonal di e isla , e 
promé mandatario ta representá tantu Konseho Insular 
komo Kolegio Ehekutivo. Ta solamente gastu di un persona 
tin ku kubri. Ta tristu pa mira kon a oumentá esaki te na 8 
hende. 
Komo si fuera no ta basta, por a tuma nota di otro biahe 
sin pia ni kabes pa Hulanda. Aki 4 miembro di Eilandsraad 
i GrifÏer ta prònk na tera friu. Motibu di e biahe ta pa papia 


ku komishon KOREL di Eerste Kamer, pa asina logra un 
representante pa Boneiru na Den Haag. 
Nos a bòltu tur e leinan BES boka riba i abou, bolbe bòltu 
esaki, pero nos no por a topa ku ningun forma di un 
representante pa ningun di e islanan ku ta munisipio di 
Hulanda den Karibe. 
Pues na Boneiru, Sint Eustatius i Saba no tin un base legal 
pa un puesto asina. E pregunta ta kiko un delegashon di 
5 hende a bai hasi Hulanda? Dikon no a uni forsa ku Sint 
Eustatius i Saba i purba logra algu huntu? Otro ora sí sa di 
lòbi serka Islariba pa loke ta kumbiní Boneiru. 
Remarkabel ta ku den e último kampaña elektoral hulandes 
ningun partido polítiko no a kore kampaña o postulá un 
kandidato riba lista di un partido ku a bai elekshon di Tweede 
Kamer, manera esaki sa sosodé den elekshonnan anterior. 
Ta masha normal ku ta kore kampaña pa un partido ruman 
na tera friu, e biaha aki tabata ketu ketu. Den pitu UPB a kore 
bisa vota pa CDA, pero nada di steker, spòt na radio ets ets. 
Boneiru no a kampañá ni duna konseho di voto, awor ku un 
kara sin wesu ta yega Den Haag i pidi sosten pa algu ku no 
tin base legal. 
E korant aki ta apresiá kultura i literatura oral, pero nos no 
ta kere den storia di Kompa Nanzi. Storia i mas storia djis pa 
fabriká otro biahe di plaser. 
Nos ta kere ku e aktual miembronan di Konseho Insular di 
tantu koalishon komo oposishon a demonstrá un falta di 
rèspèt total pa ku fondo públiko. 
Di e forma aki bo no ta atendé ku sèn di pueblo. Ta un falta di 
rèspèt pa usa argumentonan fofo i asta mentira pa hustifiká 
boso biahenan di plaser. 
Ta di spera ku Ministerio di Asuntunan Interior lo sa di para 
e tendensia peligroso aki. Lástima ku hendenan manera 
Gezaghebber, ku mester vigilá integridat i bon gobernashon, 
ta bira kara i laga e aktonan dudoso aki pasa bai. 
E Kolegio Insular aki ta prònk bisando ku nan konosé e 
pueblo i ta skucha e pueblo. Si ta asina, boso mester ta 
skuchando kon nos hendenan ta flùister. Kon duru nan ta 
flùister, ta dependé si bo ta simpatisante of oponente di 
e gobièrnu nobo. Pero un kos ta sigur, for di kada huki ta 
kuestioná e kantidat di biahe pa eksterior. Òf ainda no a 
skucha esaki? 
Ta ora pa boso nuebe ku pueblo a vota p’é, karga boso 
responsabilidat i traha boso trabou. Tin asina tantu kos 
pendiente pa boso atendé. Kumpli ku boso obligashon pa 
kua boso a huramentá. Laga muchachada i wega para i bira 
serio! 

KRALENDIJK 
– 
“Mester menshoná ku nos 
Banko tabatin su retonan 
tambe. Unu resien, ku 
tabata hopi den notisia, 
ta e situashon di nos 
bankomátikonan 
(ATM). 
Pa atendé ku esaki, nos a 
intensivá nos esfuerso, pa 
purba mas tantu posibel 
evitá mal funshonamentu. 
Pero tambe den kaso di 
esaki, 
reakshoná 
más 
rápido ku ta posibel”, 
Leonard 
Domacassé, 
gerente direktor di Maduro 
& Curiel’s Bank (Bonaire), 
a bisa siman pasá na e 
selebrashon tradishonal na 
n di aña di e banko. 
Tokante e problemanan 
ku 
bankomátiko, 
Domacassé 
a 
bisa: 


Leonard Domacassé: 
MCB tin tambe 
su retonan 


“Usuario di nos ATM-nan 
por yuda ku esaki, dor di ta 
más kuidadoso ora di uso: 
1. No usa karchi ku daño; 
2. Sigui e instrukshon pa 
hasi depósito, no yena e 
envelòp demasiado i pusha 
manda aden, tambe no ta 
pèrmiti pa hinka moneda 
den ènvelòp. Tur esaki tin 
efekto negativo riba un 
ATM.” 


Tambe Domacassé a 
rekordá 
klientenan 
ku 
por hasi pago fásil ku nan 
karchi riba e sistema di 
‘Point of Sale’, serka e 
komersiante, of via online 
banking. Banko a perkurá 
pa sistemanan alternativo, 
banda di uso di kèsh, ku ta 
más fásil, esiente, i ménos 
riskante. 
Domacassé: 
“Manera 
menshoná, nos ta sigurá 
ku e situashon tin nos 
atenshon dediká, i nos ta 
hasiendo máksimo esfuerso 
pa e servisio ta na e nivel 
akustumbrá. Mi kier a 
gradisí nos empleadonan, 
pa e esfuerso dediká di 
semper, i e forma ekstra- 
ordinario ku huntu nos ta 
enfrentá tur reto.” 

Mi ke desaroyá mi mes 
pa un trabou ku 
berdaderamente ta pas 
serka mi. Na unda nan 
por yuda mi ku esaki? 


Bo ta buska trabou i bo ke desaroyá 
bo mes pa oumentá bo oportunidat 
riba un trabou? 


Plenchi tin e solushon pa bo! 
Inskribí lihé pa un di nos kursonan 
grátis. Yama 715 8346 òf pasa na 
Plenchi di Trabou. 


Desaroyá bo mes! 
Plenchi ta yuda. 


por yuda mi ku esaki? 


KRALENDIJK – “Pa 
nos Banko un biaha mas 
tabata un aña kargá ku 
kambio i inovashon.” Esaki 
gerente direktor di Maduro 
& Curiel’s Bank (Bonaire), 
Leonard 
Domacassé, 
a 
bisa durante e selebrashon 
tradishonal di e banko na 
n di aña. 
“Nos ta na nal di un 
otro aña importante pa nos 
isla. Boneiru ta kresiendo i 
desaroyando rápidamente, i 
ta keda importante pa sigurá 
ku desishonnan korekto ta 


wòrdu tumá, pa un futuro 
briante pa nos habitantenan 
i tambe futuro generashon. 
Laga nos tur partisipá mas 
tantu ku ta posibel den e 
proseso aki. 
Un seguridat elevá, i ku 
hopi mas posibilidat pa e 
kliente.” 
MCB a bini ku un 
karchi débito nobo, ku 
mas aseptashon mundial, 
nan Bankomatiko+. Ku e 
karchi aki por ehèmpel por 
hasi kompra online, alkilá 
un outo, paga hotèl, sin tin 


mester di un credit card. 
Domacassé: “E sistema 
di Sentoo, dunando nos 
klientenan un método más 
di pago fasil i inovativo. Ku 
esaki komersiantenan lo por 
risibí pago via negoshinan 
online, via app-nan mobil, i 
sistema nan di fakturashon, 
husando opshonnan manera 
un botón di ‘check out’, 
kódigo QR, i lenk di pago.” 
Domacassé 
a 
sigui 
menshoná: “Nos sistema 
di 
‘Point 
Of 
Sale’, 
pa pago ku karchi na 
establesimentunan, 
awor 
ku aseptashon di pago 
ku 
telefòn, 
pa 
karchi 
internashonal, ku e sistema 
nan di Google - Apple i 
Samsung pay. Un servisio 
hopi pidí dor di nos 
turistanan.” 
Un objetivo importante 


Leonard Domacassé di Maduro & Curiel’s Bank (Bonaire) 
Aña kargá ku kambio i inovashon pa MCB 


di MCB ta kontribushon 
na komunidat. E aña aki un 
biaha mas e banko tabata 
envolví 
den 
diferente 
proyekto. 
Pa 
meshoná 
algun: Kopa Lito Futbòl – 
ku partisipashon di mas di 
1000 mucha i hoben; Kopa 
Lito Baseball; Bon Doet; 
Seminario 
riba 
Crimen 
Sibernétiko; Kids Market; 


Global 
Entrepreneurship; 
Dia Nashonal Di Lesa; 
Diferente workshòp na St. 
Eustatius i Saba riba uso di 
‘online banking’ i tarheta. 
Banko a honra diferente 
hóben ku a destaká den 
kompentensia 
nan 
den 
eksterior. I asina lo por 
menshoná hopi mas. 

Festival di bario Nort’i Saliña 

Suèldu Mínimo 2024 


Boneiru 
Sint Eustatius 
Saba 


Porsentahe oumentu 
27,1% 
7,6% 
15,4% 


Suèldu Mínimo Hulanda Karibense 
Suma pa ora (USD) 
% 
2023 
2024 
2023 
2024 
2023 
2024 


21 aña di edat òf mas 
100% 
7,13 
9,06 
8,34 
8,97 
8,27 
9,54 


20 aña di edat 
90% 
6,42 
8,15 
7,51 
8,07 
7,44 
8,59 


19 aña di edat 
85% 
6,06 
7,70 
7,09 
7,63 
7,03 
8,11 


18 aña di edat 
75% 
5,35 
6,79 
6,25 
6,73 
6,20 
7,16 


17/16 aña di edat 
65% 
4,63 
5,89 
5,42 
5,83 
5,38 
6,20 


Indeksashon di suèldu mínimo, suèldu diario máksimo i prima di 
siguridat sosial 2024 di Ministerio di Asuntu Sosial i Empleo 


(E montantenan publiká den ‘Staatscourant’ ta esnan ofsial) 


Máksimo salario pa dia 2024 (Wet ziekteverzekering BES i Wet ongevallenverzekering BES) 


Boneiru 
Sint Eustatius 
Saba 


Porsentahe oumentu 
27,1% 
7,6% 
15,4% 


Máksimo salario pa dia 
Suma pa dia (USD) 
2023 
2024 
2023 
2024 
2023 
2024 


5-dia di trabou pa siman òf ménos 
190,40 
241,90 
222,68 
239,54 
220,83 
254,80 


6-dia trabou pa siman 
158,67 
201,58 
185,57 
199,62 
184,03 
212,34 


Porsentahe di prima di siguridat sosial 2024 


Porsentahe di prima 
2023 
2024 


Prima di ZV 
1,3% 
0,1% 


Prima di OV 
0,3% 
0,1% 


Prima di Cessantia 
0,1% 
0,0% 


Prima di AOV 
25,0% 
25,0% 


Prima di AWW 
1,3% 
1,3% 


Anunsio di kondishonnan 
general adaptá 


Water- en Energiebedrijf Bonaire N.V. (WEB) ta informá ku entrante 15 di yanüari 
2024 e kondishonnan general adaptá lo ta na vigor. E adaptashon aki ta un 
paso esensial pa nos pa sigui mehorá nos servisio i pa sòru ku esaki ta keda 
riba un liña ku e standart i espektativanan. 


Unda por haña e kondishonnan adaptá? 
E kondishonnan adaptá ta disponibel – eksklusivamente na Hulandes – riba nos 
wèpsait dia 15 di desèmber 2023. Bo por haña nan dor di bai na 
https://www.webbonaire.com/tarieven-en-voorwaarden/. 


Bo tin pregunta òf remarke? 
Nos ta komprondé ku kambionan por trese pregunta. No duda pa tuma kontakto 
ku nos pa mas informashon òf kontesta riba bo preguntanan. Nos ta alkansabel 
via info@webbonaire.com. 


AVISO IMPORTANTE 


Jaime Martijn a 
selebrá 80 aña 


Djasabra último Jaime Martijn a kumpli 80 aña di 
edat. Selebrashon a tuma lugá den su bario natal Nort 
di Saliña. Pabien di parti BONERIANO. 

Ta hopi hende tin ta traha na 
Akseso. I mi no ta mira ma- 
sha kos ku nan ta hasi. 


Awèl sí. Mihó nan kambia e nòm- 
ber Akseso pa Ekseso. Ekseso di 
trahadó. 


E rúbrika aki no ta kos di tur dia den BONERIANO. Ta ora mi tin tempu, gana i 
tópiko pa skirbi ariba e ta sali. E tres elementonan aki ta hunga un ròl den sali- 
mentu di e rúbrika aki. E ta mas tantu un kos pa tene mi okupá, pa no lubidá e arte 
di skirbimentu. Tene tambe e dedenan fleksibel. Tene e tinu bei, purba pa no kai 
den ripitishon. 


DEN PASO DI 


BÒI 


Desde 
masoménos 
2007 m’a kuminsá ta 
duna kursonan di histo- 
ria i kultura na Boneiru. 
Pa aña nos a drai un 
promedio di ocho kurso 
asina, tantu na papia- 


mentu komo hulandes. 
Un kurso asina ta dura 
entre 14 pa 16 ora. E 
interes i asistensia na 
e kursonan aki ta hopi. 
Kada bes masoménos 
20 kursista. 


*** 
E promé kursonan ta- 
bata den e edifisio di 
Bonaire Basics na An- 
triol, sùit di e ‘walk-in’ 
di Krusada. FuHiKuBo 


tabata hür e espasio, 
pero despues a bai e 
sala di ofisina di Ex- 
tra ku e kursonan aki. 
I despues pa e sala di 
FuHiKuBo mes, den e 
edifisio na banda. E aña 
aki nos tabatin 5 kurso. 
A bini aserka tambe un 
kurso di nivel 2. Mi no 
sa ku si lo mi sigui ku e 
kursonan aki den futuro. 
Mi no tin masha ánimo 
i energia mas pa kon- 
tinuá ku kurso. Mi tin ku 
bai pens’é seriamente. 
Semper tin un momentu 
di kuminsá i momentu di 
stòp. Asina bida ta. 


*** 
Dikon mi ta skirbi di e 
kursonan aki? Ta paso- 
bra siman pasá, despu- 
es di basta aña, m’a 
topa atrobe ku Malva 
Thielman, Yùfrou Va, 
konosí ántes pa su Ray- 
vah Training Institute. Ta 
na Rayvah, riba petis- 
hon, ku guia i asistensia 
di Yùfrou Va, mi a dren- 
ta e mundu di duna kur- 
so. Kurso pa damanan 
hóben ku a kai for di e 
sistema regular di ense- 
ñansa, pa motibu ku 
entre otro nan a sali na 
estado i haña yu. A de- 
saroyá un programa di 
kurso pa por duna nan 
tòg un segundo opor- 
tunidat di enseñansa. 


*** 


Mi ta kòrda ku mi ta- 
bata nervioso e promé 
anochi ku mi mester a 
duna kurso na Rayvah. 
Mi tabatin enbèrdat e 
konosementu di historia 
i kultura, pero mi dilema 
tabata kon traspasá e 
saber aki pa un kursista. 
Yùfrou Va a siña mi kon 
hasié. I el a logra, te ku 
despues mi por a dikta 
hopi kurso di historia i 
kultura via FuHiKuBo. 
Kisas mas ku shen des- 
de 2007 pa awor. Mi no 
tin un idea presis. Awen- 
dia dunamentu di kurso 
ta bai fásil. 


*** 
M’a topa ku Yùfrou Va 
na Malekon. Su kurpa ta 
krekeché, pero su kara 
a keda mesun amabel 
i alegre manera ántes. 
Esaki no opstante desa- 
fionan riba tereno di salú 
i negoshi. Nos a sinta 
kombersá bou di Plasa, 
pa despues bai bebe un 
kòfi i kome algu na Luci- 
ano. Mi tabata kontentu 
di a topa kuné. Nos a 
kombersá hopi kos. Yù- 
frou Va tin un memoria 
tremendo. Un kòmpiuter 
den kabes. El a pidi mi 
pa via BONERIANO ku- 
mindá tur hende na Bo- 
neiru p’e. Spera ku mi 
por top’é un biaha mas 
den futuro. 


Enkuentro ku Yùfrou Va bou di Plasa siman pasá. 

KATAN 
DOBLA 
SIN 
KIBRA! 


kuminsá “kaka sin sinti”. Ohalá e dama aki no ta yuda saka 
kuminda. E man fis ei bo ta bai patras bai tuma kuminda di 
hende hinka den saku? KATAN kier a bisa e amiga laga nos 
ban wak kuminda otro kaminda. Pero e amiga di KATAN 
ta blo ta puntra KATAN: “Kiko bo kier, kiko mi bestèl pa 
bo?” Anto e tabata hasi esaki na bos haltu. KATAN a keda 
blo drai drai keda wak e bòrchi pa e por haña un chèns 
di bisa e amiga legumai numa. E dama ku ta tuma bestèl 
tambe tabatin poko purá, a bira lomba kana bai. KATAN a 
tuma nota di loke e tabatin bistí. Awèl e dama aki tabatin 
un dje hòtpèntsnan mas kòrtiku ku ta èksistí den tienda 
na su kurpa pa tapa su sunú. E tela tabata di un katuna 
delegá. Ku a chòria parti patras koba drenta su fundamènt. 
Rei ku e dama aki tabata un dje saisnan hèvidiuti. Bosnan 
sa e damanann ku ariba ta 90, mei mei 60 i abou tur sobrá 
pa nan kuenta! Awèl e kategoria ei. KATAN a imaginá KA- 
TAN mes kon e dama akí ta hinka e uñanan largue i den su 
fundamènt pe koba e pida yòrki ei saka for di su roi atras. 
Mas rel ma haña i mas inti mi stoma ta bòltu bini arriba. Un 
parti dje blat di chanchan tabata sali bou dje rant. Un chan- 
chan pretu pretu ku tabata parse un pan di buskuchi olm- 
eda di prek, ku a sali mal kimá for di fòrnu. E bèl di pianan 
tur na piká di sangura ku a koha bira manera un rasenchi 
pretu riba su pali pia. Un pachi ku tabata para warda su ku- 
minda a dal un gritu: Fuera pa bo mama! Mi ke pe dùmtrùk 
aki dalmi benta abou! Un gai pará den banda ku dos wowo 
manera Tuyu Mira Leu di ku e pachi: “Esei si no Pachi….ku 
esei dal Pachi….ta morto sigur! Otro gai pará mas pariba 
tambe a hinka su boka aden:” Laga Pachi gosaaaa mi brò, 
kisas e a kansa di biba i kier muri mes ora, nada ku malesa 
largu na kama. Bon bon bo ta hasi Pachi…mi tambe lo kier 
muri asina. Dal mi mata ke kos, matá mi mes ora! Despues 
di algun sekònder e dama a regresá. Segun ku e dama ta 
kana kibra bini paden e Pachi a kuminsá kanta: “He paki, he 
paya, he paki, he paya!” I a pone su dos mannan su dilanti 
i a suai nan leks pa réks. Tuyu Mira Leu a sak riba e bali di 
entrega kuminda i a wak e dama na altura di bou su barika. 
I a bisa e dama: E volkswagen ei unda su motor ta dilanti 
òf patras? KATAN a keda pará einan ta skucha. I a puntra 
inosentemente:”Ta tokante kiko mi Shonnan ta papia, unda 
e dùmtrùk ta, unda e volkswagen ta?” 
Mi amiga a respondé mi: “Até bo dilanti ei, ta ku e dama ei 
nan ta mòrs”. E dama ku a skucha tur e piroponan a habri 
su boka respondé: “Ku ken boso ta mòrs?” E holó di baf ku 
a dal KATAN den kara a pone KATAN bai outo numa, legu- 
mai kumpramentu di kuminda lagando mi amiga ku palabra 
na boka. I for di outo mi a keda hasi señal kuné: BAN FOR 
DI AKI! 


Tin dos kos ku hende no ta stòp di hasi nunka riba e mundo 
aki. Un di nan ta kome. I e otro ta bisti. Hende por stòp di 
traha. Hende por stòp di paga nan debe. Hende por stòp 
di biaha. I tin hende ku pa motibu di un desilushon tras di 
otro, nan a stòp di buska hòmbu. Pero pa loke ta kome i 
bistimentu. Nos hendenan, nos ku ta antiano lo no stòp di 
hasi esei nunka! Tur dia anochi, òf mardugá bo ta haña nan 
bòshá na trùk di pan ta wak algu pa sisti e stoma. Of mèrdia 
bo ta topa fila largu di outo pará pa kumpra kuminda rápido. 
Ata pa loke ta bistimentu. Bo ta topa e antiano ku kadena 
diki na garganta. Na su pia e kèts di 400 dòlò. Su outo esun 
di mas nobo. Pero ta yega na pòmp di gasolin yena su tanki 
ku 10 dòlò. Nèt pe outo hib’é un fiesta bini kas bèk. KATAN 
tambe stima kome den restorant. Mi ta kere un hende ku ta 
traha duru tin derechi di por trit su mes un platu di kuminda 
sirbí pa otro hende. Aisi tin biaha bo ta kansa di kushiná 
pa bo mes kome. Laga un hende kushiná duná bo di kome 
sikiera un biaha. Nunka mas bo ta haña gana di kushiná. 
Tin hende ku ta masha mènplis banda di komementu. Anto 
na nan kas, ta sosèshi nan ta kome tur dia. Nan no por kum- 
pra otro karni tampoko. Pasó no tin moda pa kumpré. Pero 
ta bisa bo k unan no gusta esaki òf esaya. Bai nan tras pa 
bo bira mes loko ku nan! Un kos si ta di KATAN. KATAN no 
ta kome na tur restorant pa loko. KATAN ta yega, i ta para 
leu un ratu promé hunga ròl wak kiko tur nan tin di ofresé 
miéntras mi ta wak e bai bini den e trùk di pan òf kon nan ta 
sirbi nan kuminda promé mi bestèl. KATAN tin ku wak kon 
e hendenan ku ta atendé ku hende na bali ta bistí. Kon nan 
uñanan ta, ku nan ta praktiká higiena promé ku KATAN pidi 
un kuminda. Ta masha restorant KATAN a kana será ten KA- 
TAN su ten pa higiena. 
Poko siman patras un amiga a invitá KATAN ban kome na 
un restorant. Un di e restorantnan mashá famoso aki na 
Bonaire. Tabata promé biaha ku KATAN a bai kome na e 
restorant aki. Si tantu hende ta gaba e restorant aki ta paso 
e mester ta bon. Mi amiga tin luna ta invitá KATAN pa ban 
kome kuné. E biaha aki KATAN a dal aden. Na nos yega- 
da KATAN a topa rei largu di hende ta warda kuminda, un 
dama ta tuma pedido ku algun wave hinká den su kabei ku 
tabata mas largu ku e rabu dje kabai ku tabata kana bai bini 
djis pariba ei. E dama no a tapa e kabeinan segun eksigen- 
sia di horekanan rònt mundu. Tampoko a hinka su man den 
un hantskun. KATAN a imaginá kaba un dje drachinan ei 
den kuminda di KATAN. Un rel a pasa den KATAN su kurpa. 
M’a trel mi skouder. Mi amiga a puntra mi:”Kiko falta bo 
KATAN ta ataka di speshi bo ta hañando?” M’a keda ketu 
pa aweró mi no tin ku skucha ku ta KATAN tin mala lenga. 
E dams ku tabata tuma pedido su uñanan tabata di hars, 
kasi 2 sèntimeter largu, dòrná tur na kònòpi di briante. Yen 
bulto m’a mira riba su uñanan. Pa e mi ta asumí ku su uñan- 
an ta masha bunita. Esta fis.. mi so ta pensa. Pa koreka e 
uñanan akí yta a higiéniko. KATAN ta imaginá kaba kuantu 
bakteria tin skondé riba e adornonan ei. Ta ku kuminda pa 
hende bo ta atendé! Kiko ta mas importante pa e negoshi? 
Bo uñanan òf salubridat djesnan ku ta bin kumpra kuminda 
serka bo? Tapesei tin ora hende ta kumpra kuminda komé 


RESTORANT 
CHÒRIÁ 

HISTORIA DI AWA 


I KORIENTE 


Den kuadro di 60 aña di WEB N.V., kompania di awa i elektrisidat, BONERIANO ta 
publiká e seri aki tokante historia di awa i koriente na Boneiru. Durante ku e seri ta sali 
lo hasi pregunta ku chèns pa gana premio. 


Ekspanshon 
Na 1969 un proyekto 
nansiá 
pa 
Hulanda 
pa 
ekspandé 
e 
kapasidat 
di 
produkshon di energia na 
Boneiru a keda kla. Dia 27 di 
aprel 1969 a pone e aparatonan 
nobo den servisio. Na mes 
momentu OGEM a terminá 
tambe den forma denitivo ku 
produkshon di koriente na e 
sentral den Playa. Den e aña 
ei a distribuí 6.052.758 kWh, 
loke tabata un oumento di 
17,6% kompará ku aña 1968. 
Di e kantidat aki a generá 
solamente 75.140 kWh na e 
sentral di OGEM, promé ku 
esaki a sali for di operashon. 
E ekspanshon aki a hasi 
posibel pa WEB N.V. kuminsá 
entregá elektrisidat tambe na 
Antilles 
International 
Salt 
Company (AISCO) na Saliña 
Abou òf Blauwe Pan. Promé 
ku esaki e kompania di salu 
tabata risibí su energia for 
di un agregado disel mobil 
ku tabatin na e kompania. 
Pa a logra entregá koriente 
sinembargo na AISCO tabata 
nesesario pa OGEM a instalá 
un kabel di tenshon haltu pa 
bai Saliña. 
E sentral di WEB N.V. a 
bira práktikamente nobo ku 
instalashon di 3 motor disel 
Werkspoor TM 410 ku un 
kapasidat di 3075 EPK kada 
un. Antisipando un areglo 
denitivo pa tantu produkshon 
di awa komo koriente, a 
traspasá e maneho di e planta 
di Hato kompletamente den 
man di N.V. OGEM. 
Dor di usa e kayente ku ta 
bini for di e motornan disel 
pa produkshon di awa, e 
promedio uso di kombustibel 
di e planta di awa a baha di 
6.78 (na 1968) te 5,15 liter di 
gasòil pa tòn di awa destilá. 


Stabilidat 
Ku 
un 
kantidat 
di 


1777 kliente, pues usadó 
di koriente, i un planta di 
elektrisidat i awa stabil e 
kompania WEB N.V. a drenta 
dékada setenta di siglo pasá. 
E problemanan ku mester a 
atendé na kuminsamentu di e 
dékada ei tabata mas tantu riba 
tereno di distribushon di awa, 
ku tabata den man di Dienst 
Waterdistributie (DWD), un 
responsabilidat 
direkto 
di 
Gobièrnu di Boneiru. E ret di 
distribushon di awa tabata yen 
di lèk. Pero tabata trahando 
riba e problema aki. Desde 15 
di yüli 1968 kaba a enkargá e 
kompania N.V. Antilliaanse 
Loodgieterbedrijf (ANLO) 
di Kòrsou den un destaho 
públiko pa hasi e trabounan di 
renobashon di e pipanan dañá. 
ALBO-BONHAMA a haña 
enkargo pa hasi trabounan di 
kobamentu. 
Dékada 
setenta 
den 
liñanan general, sigur den e 
promé añanan, produkshon 
di elektrisidat tabata hopi 
stabil. Te 13 di ougùstùs 1971 
e supervishon riba provishon 
di elektrisidat na Boneiru 
tabata den man di Leendert 
August de Geus, hefe di 
Telefoondienst. Pa medio di 
un ordenansa sentral fechá 
13 di ougùstùs 1971, nr. 10, a 
traspasá e supervishon aki pa 
Samuel A. Angila. 


BOPEC 
Un nota importante den 
historia di elektrisidat na 
Boneiru ta echo ku meimei 
di dékada setenta a bini un 
sentral grandi di koriente 
den e área di Brasil, na unda 
e kompania BOPEC a inisiá 
ku operashon di un terminal 
petrolero. Na 1972 Gobièrnu 
Sentral i Gobièrnu di Boneiru 
a 
kuminsá 
negoshá 
ku 
Northville Industries Inc. pa 
establesimentu di e terminal 
aki riba e isla. 


Dia 15 di novèmber 1973 a 
lanta e kompania osialmente 
bou dje nòmber di Bonaire 
Petroleum Corporation N.V., 
abreviá komo BOPEC. Dia 17 
di desèmber 1974 Northville 
Industries Inc. a bai un joint- 
venture ku Paktank N.V. di 
Hulanda. Dia 17 di sèptèmber 
1975 a pone e terminal den 
servisio. 
Komo ku WEB N.V. no 
tabatin e kapasidat i tampoko e 
forsa di invershon pa ekspandé 
su planta i pone un kabel pa 
e área na unda a establesé e 
terminal, BOPEC a instalá su 
propio planta di elektrisidat. 
Ademas e kompania lo tabata 
ke stabilidat den suministro di 
koriente. 


Konseshon 
Dia 30 di yüni 1977 e 
konseshon nobo ku OGEM 
tabatin desde 27 di aprel 
1969 pa risibí tur elektrisidat 
for di e planta di WEB N.V. 
pa distribuí riba e isla a 
terminá. Sperando riba un 
areglo denitivo a mantené e 
situashon eksistente basá riba 
un asina yamá ‘gentlemen’s 
agreement’ 
E intenshon di Gobièrnu 
Sentral i Gobièrnu di Boneiru 


tabata pa lanta un kompania 
gubernamental nobo pa keda 
enkargá ku maneho di e planta 
di awa i elektrisidat, bou di un 
akuerdo di maneho ku OGEM. 
E kompania anónimo aki lo 
mester a haña produkshon di 
awa i koriente i distribushon 
di koriente. E idea tabata pa 
mantené distribushon di awa 
den man di Teritorio Insular 
di Boneiru via DWD. 
E tres unidatnan disel 
di Werkspoor TM ku un 
kapasidat 3.075 EPK a resultá 
susiente pa a kubri dékada 
setenta, pero na kuminsamentu 
di añanan ochenta a surgi 
nesesidat 
di 
ekspanshon. 
Mester a tene kuenta tambe 
ku e tres unidatnan aki a pasa 
10 aña i a kuminsá konfrontá 
mas i mas problema tékniko. 


Mas mashin 
Na 1980 WEB N.V. a atkirí 
un motor disel Fairbanks 
Morse di 1750 EPK. E aparato 
aki, risibí di KODELA N.V. 
di Kòrsou, a yega nèt na 
tempu, pasobra na n di e 
aña ei e unidat Werkspoor nr. 
2 a konfrontá problema serio 
i mester a sak’é pa tempu 
largu for di operashon pa hasi 
e operashonnan nesesario. 


Den mesun aña ei tambe a 
instalá un aparato na e planta 
di awa pa por hinka uor den 
awa, destiná pa protekshon di 
djente di habitantenan di e isla 
aki. 
Na n di mart 1981, 
despues di un presensia di 
eksaktamente 
30 
aña 
na 
Boneiru, na kuminsamentu 
produsiendo i distribuyendo 
koriente, desde 1963 enkargá 
solamente ku distribushon, 
OGEM a bandoná e isla aki. 
Henter e maneho di WEB 
N.V. a pasa bou di Antilliaanse 
Beheermaatschappij 
voor 
Utiliteitsbedrijven (ABVU), 
un kompania ku base na 
Kòrsou. Pero ABVU no a 
keda masha riba pantaya, 
komo ku dia 1 di novèmber 
1982 por mira kaba ABVU ta 
traspasá e kontrato pa maneho 
di e planta di awa i koriente pa 
Utility Services N.V. 
WEB N.V. a haña tambe na 
1982 unidatnan di produkshon 
di elektrisidat nobo. A kumpra 
dos motor disel Caterpillar 
ku un kapasidat kada un pa 
produsí 400 kW. 
Ku 
e 
mashinnan 
aki, 
amplia i remplasá pa otronan, 
e kompania a sigui kubri e 
último 18 aña di siglo 20. 


BOPEC a bini ku su propio planta pa produsí tantu awa komo koriente. 

Di Dos Djadumingu di Atvènt Siklo B 


Promé Lektura 
: Isaias 40, 1-5. 9-11. 
Salmo 
: Salmo 85, 9-14 
Di dos Lektura 
: Pedro 3, 8-14 
Evangelio 
: Marko 1, 1-8 


Dios disidí. Pero, miéntras tan- 
tu nos bida mester transkurí 
riba e kaminda ku ta kondusí 
na salbashon òf na final nos lo 
bai pèrdí. 
Manera San Pedro a in- 
sinuá, esaki ta un tempu ku nos 
mester probechá pa bai rekti- 
fikando loke nos a hasi malu, 
arepintiendo i kambiando nos 
formanan di aktua. 
Esaki ta loke Huan Boutis- 
ta a pidi esnan ku tabata bai 
den desierto pa skuch’é i pa 
laga nan ser batisá pa medio di 
dje: kombershon. 
I kombershon no ta kos di 
un dia, ni di un retiro, ni di un 
ehersisio chikí sino di henter 
bida. 
Kada dia nos tin ku insistí 
den e idea, p’asina ku nos por 
logra, maske ta parti di e kon- 
signa ku Hesus mes a duna 
nos.: “ Sea perfekto antó, man- 
era boso Tata den shelu.” (Ma- 
teo 5,48). 
T’asina ku Hesus no tabata 
sa ku esaki ta algu imposibel 
di logra pa nos sernan hu- 
mano? 
Klaro ku sí, pero di tur for- 
ma E ta lansa nos e reto aki, 
p’asina ku nos ideal sea mas 
haltu ku por. Si bon e perfeks- 
hon di Dios no ta fásil pa nos 
logr’é, si nos empeñá nos mes 
pa bira mihó ta posibel ku por 
konsiderá nos berdadero krey- 
ente ku ta lucha pa kumpli ku 
nos obligashon. 
Esaki ta presis loke san- 
tunan a hasi. Nunka nan a kere 
di ta perfekto, ni sikiera digno, 
pero nan a dediká nan bida na 
kumpli, lo mihó ku nan tabata 
por, ku e mandatonan di Señor. 
Asina Santísima Bírgen a 
rekonosé ora el a reakshoná 
riba elogionan di su prima Elis- 
abet: “Di henter mi kurason mi 
ta alsa Señor,mi ta kontentu i 


Atvènt, nifikashon i e aktitut 
rekerí 
“Misterio di hende únikamente por klara den e misterio di 
e verbo enkarná” (GS n. 22) 
Tempu di Atvènt ta presentá un dòbel aspekto: di un parti, 
e ta e tempu di preparashon pa e solemnidat di Pasku di Nase- 
mentu, den kua ta konmemorá e promé “binida” di e Yu di 
Dios i, di otro, ku e rekuerdo aki ta dirigí su mes na nos aten- 
shon pa ku e ekspektativa di e “di dos binida” di Kristu na 
final di tempu. Pa e dòbel rason aki Atvènt ta presentá su mes 
komo e tempu di e a speransa alegre. Nos bida kristian ta 
atkerí sentido saliendo for di e dos momentonan históriko aki: 
Enkarnashon di Kristu ku ta divinisa nos i e Parusía ku ta hiba 
e obra aki na su total kumplimentu. E kristian ta vigilá i ta 
spera semper binida di Señor. 
Historia di liturgia di Atvènt ta manifestá ku e asamblea 
kristian, na ora di reuní den e tempu santu, ta selebrá binida di 
Hesus den Bètlehèm, e presensia di Señor den su Iglesia, par- 
tikularmente den e akshonnan litúrgiko, i e binida definitivo di 
e Rei di gloria na final di tempu. E hecho aki di e binida di 
Señor mester lanta den e kristian un aktitut personal di fe i 
vigilansia, di hamber o pobresa spiritual i di mishon o presen- 
sia den mundu, p’asina ku ta realisá e enkuentro personal ku 
ta konstituí e opheto di lo pastoral di e tempu aki. 
* Aktitut di fe i vigilansia.-Dor di fe no únikamente nos 
ta atmití un sierto kantidat di bèrdatnan o proposishonnan ku 
tin den Kredo, sino ku nos ta yega na e persepshon i konose- 
mentu di e presensia misterioso di Señor den e sakramen- 
tunan, den su Palabra, den e asamblea kristian i den e testi- 
monio di kada un di esnan batisá. Hasi nos fe sensibel ta mes- 
kos ku deskubrí Señor presente entre nos. 
No mester komprendé vigilansia únikamente komo de- 
fensa di e malu ku ta nos acecha, sino komo ekspektativa 
konfiá i gososo di Dios ku ta salba i liberá nos di e malu aki. 
Vigilansia ta un atenshon konsentrá pa ku e paso di Señor pa 
nos kosnan. 
*aktitut di hamber o pobresa spiritual.- Atvènt ta tam- 
be tempu di kombershon. Pasobra, kon nos por buska Señor 
si nos no rekonosé ku nos tin nesesidat di djE? Ningun hende 
lo deseá di ser liberá si e no ta sinti su mes oprimí. Pobresa 
spiritual ta e aktitut ei di sinti bo mes den nesesidat di Esun ku 
ta mas fuerte ku nos. E ta e disposishon pa akohé tur i kada 
un di su inisiativanan. 
* aktitut misionero o presensia den mundu.-”En real- 
idat e misterio di hende únikamente por klara den e misterio 
di e Verbo enkarná” (GS núm. 22). E hende di awe ta buska 
ansiosamente su rason di eksistí. Multiplikashon di e relas- 
honnan mutuo dor di progreso tékniko no ta hiba e hende na 
perfekshon di e kolokio fraternal. Kada bia e ta sinti mas 
nesesidat di e komunidat ku ta establesé su mes entre perso- 
nanan. Humanismo i progreso tékniko ta tenta hende pa eman- 
sipá su mes di Dios i di un Iglesia ku no ta berdaderamente 
presente den mundu. Den e misterio di enkarnashon hende ta 
deskubrí su berdadero imágen i su pertenensia na un mundu 
nuevo ku a kuminsá na edifiká su mes den e presente, Kristu 
ta bini pa tur hende. 


Profeta Isaías ta animá e 
pueblo di Israel, desterá na 
Babilonia, di manera ku nan 
por a adoptá un aktitut opti- 
mista i no laga nan ser dominá 
pa deskonfiansa den Dios. 
Bèrdat ta ku a ser probá 
ku un eksilio largu, ku bon 
mirá no tabatin nada di aber 
ku e boluntat dibino, komo ku 
el a ser saká di su tera pa for- 
sa di e rei babilonio Nabuc- 
odonosor, Dios a pèrmití esa- 
ki pa purifik’é di su hopi ka- 
besuranan i desobediensia. 
Pero ya esaki tabata ka- 
bando. Dios no a bandon’é. 
Semper e tabata na su banda, 
maske ku e hudiunan lo por a 
pensa lo kontrali. 
Hopi di e israelitanan akí 
ku tabata biba na Babilonia, a 
nase den eksilio, yu- i ñetunan 
di esnan ku, na 582 a.C., a ser 
obligá na emigrá. Di manera 
ku nan deseo di regresá no 
tabata demasiado fuerte. Ya 
komo ku nunka nan tabata na 
tera di nan antepasadonan. 
Pero, apesar di tur kos, na 
Babilonia nan a konservá nan 
propio identidat komo pueb- 
lo skoh’í di Dios. Maske no 
poko a ser kontaminá ku e 
idolatria mará na e teranan 
akí, den profundidat di nan 
alma nan tabata konservá e 
siñansanan ku tabata yega nan 
di nan mayornan i tambe di e 
profetanan ku Dios ta sigui 
manda entre nan. 
Di otro banda, aya na 
Babilonia a desaroyá e nesesi- 
dat di reuní kada djasabra 
rondó di algun rabino òf mae- 
stro di Lei, pa mantené nan fe 
den e úniko i berdadero Dios. 
Isaías, meskos ku otro 
profetanan, a trata di spièrta 
den nan e deseo di regreso, 
p’asina ku nan lo a bolbe di 
tin un patria kaminda nan por 


a sinti nan mes den nan pro- 
pio kas, bendishoná pa Dios 
ku lo a trata nan manera un 
wardadó ku su karnénan. 
Ku pasashi di tempu nos 
tambe, kristiannan, por yega 
na nos e tentashon di kere ku 
Dios a lubidá riba nos. Asina 
San Pedro ta kòrda nos den 
e di dos lektura. 
Ya den nan tempu tabatin 
algun ku tabata sinti ku e di 
dos binida di Hesus tabata 
tarda demasiado. I nan a yega 
na pensa ku e siñansanan ku 
nan a risibí no tabata berda- 
dero, segun tempu ta pasa i 
nan no tabata mira e prome- 
sanan di Señor ser kumplí. 
Pedro tabatin ku bisa nan 
ku tempu pa Dios no tabata 
mesun kos pa nos. Dilanti 
Señor un dia ta manera mil 
aña i mil aña manera un dia. 
E Altísimo, di otro banda, 
tin pasenshi, pues E ke duna 
tempu na e desobediente i re- 
beldenan pa nan por a 
arepentí i ta salbá. 
En realidat, e idea ku a 
forma di e binida pronto di 
Kristu no tabatin nada di aber 
ku loke Hesus a bisa. Na nin- 
gun momento e Dibino Mae- 
stro a papia di ku su di dos 
binida lo ta pronto, ni sikiera 
serka. El a papia sí, di ku nin- 
gun hende sa di esaki ni e dia 
ni e ora. 
E kristian tin ku biba kon- 
fiá ku, na su debido tempu, 
tur kos lo realisá. Binida di 
Hesus ta definitivo pa kada un 
di nos, riba dia di nos morto. 
Dilanti di djE nos lo presentá 
komo dilanti e Hues Hustu ku 
mester disidí riba nos futuro 
den eternidat. 
Ku fin di mundu ta leu òf 
serka no ta algu mester de- 
sanimá, ni alarmá, ni yena nos 
ku miedu. E lo yega ora ku 


mi alma ku Dios, mi Salbador. 
Pasobra El a mira ami, su sir- 
bidó humilde, ku bon wowo. 
For di awor tur generashon lo 
yama mi felis.” (Lukas 1,46- 
48). 
Manera e bon alpinistanan 


no laga nos tin miedu di superá 
loke ta mas haltu. Esaki si, nos 
ta konta, ku e grasia di Dios, 
sin kua nos no por nada. E meta 
ta altu, pero e premio lo ta mu- 
chu mas grandi di loke nos por 
imaginá nos mes. 

ARUBA 
KÒRSOU 


Landsloterij a hasi un donashon na Grupo Nafasi, Bos 
di Hubentut i Federashon Deporte i Olímpiko Kòrsou, 
ku ta hasiendo un bon trabou pa hóbennan di Kòrsou. 
Bo tambe por hasi un donashon, segun bo forsa, 
na un bon kousa pa asina kompletá bo ‘Hope & Joy 
Challenge’. 


WILLEMSTAD 
– 
Servisio di Impuesto di 
Kòrsou ta ekspandiendo 
su opshonnan di pago ku 
e introdukshon di Sentoo, 
un servisio nobo di pago 
online. E paso akí ta 
sigui e desishon di MCB 
i Banco di Caribe, pa 
fasilitá pago via Sentoo, 
ya ku un parti signikante 
di transakshonnan di pago 
di Servisio di Impuesto a 
realisá via e bankonan aki. 
Sentoo 
ta 
permití 
kontribuyentenan 
paga 
nan impuesto riba benta, 
impuesto riba salario i 


pago provishonal di e 
deklarashon di impuesto 
riba 
ganashi, 
via 
e 
servisio di pago online. 
Práktikamente 85% di e 
pagonan di impuesto ta via 
MCB i Banco di Caribe, 
loke tabata un motivashon 
grandi pa e moveshon akí. 
E 
kontribuyente 
empresarial i su asesornan 
skal ya a keda informá 
via 
e-mail 
tokante 
e 
método nobo di pago akí, 
inkluyendo instrukshonnan 
paso pa paso den tres idioma, 
Papiamentu, Hulandes i 
Ingles. Klientenan di Banco 
di Caribe por usa Sentoo 


direktamente, 
miéntras 
klientenan di MCB mester 
regla algun derecho di 
usuario pa aktivá e servisio. 
E kambio akí a keda 
motivá por parti pa un 
deseo pa redusí e kousa di 
e opheshon, ku hopi biá 
ta relashoná ku pago mal 
prosesá. Ora ta usa Sentoo, 
ta yena e 17 sifranan 
di 
pago 
karakterístiko 
outomátikamente den e 
aplikashon di banko, ku 
segun Servisio di Impuesto 
ta redusí e probabilidat di 
eror. 
E uso di Sentoo no 
ta 
trese 
ningun 
kargo 


adishonal, aunke e tarifanan 
di transakshon normal di 
e banko ta keda apliká. 
Ademas, a krea un grupo 
di trabou pa investigá e 
posibilidatnan pa kombiná 
pago di impuesto riba 
salario i kontribushon na 


premi sosial den un solo 
pago. 
Esaki 
por 
baha 
ainda mas e gastunan di 
transakshonnan di pago 
pa klientenan. Ta spera 
mas informashon tokante 
e desaroyo akí e siguiente 
aña. 


Servisio di Impuesto ta agregá 
Sentoo komo opshon di pago 


WILLEMSTAD -- E 
aña akí EU Desk Curaçao 
orguyosamente ta selebrá 
5 aña di eksistensia na 
Kòrsou. EU Desk Curaçao 
ke marka e mia akí ku un 
evento ekstraordinario ku 
ta dura henter siman for di 


11 te ku 15 di desèmber. 
Durante e siman akí ta 
bai tin diferente enkuentro 
virtual den e asina yamá 
‘EU Funds Week 2023’, 
kaminda un i tur ku ta 
interesá 
por 
partisipá 
fásilmente for di unda ku 


nan ta. ‘EU Desk Funds 
Week 2023’ ta karga e 
tema ‘Diaspora Dynamics: 
Empowering 
Curaçao’s 
Future through Knowledge 
Transfer’. Kada seshon 
durante e siman, ta enfoká 
riba 
konosementu 
i 
abilidatnan di tantu Kòrsou 
su diáspora rònt mundu, 
pero 
tambe 
partnernan 
lokal, 
trahadónan 
di 
maneho, empresarionan i 
ekspertonan. 
Seshonnan 
durante 
e 
siman 
akí 
ta 
trata 
tópikonan manera entre 
otro teknologia, abilidatnan 
kreativo, 
salubridat, 
ekonomia sirkular i di 
bienestar, pero tambe tópiko 
di polítika i atministrashon. 
EU Desk Curaçao ta un 
departamento ku ta kai ya 
pa 5 aña kaba bou di Sektor 
di Koperashon Ekonómiko 
Internashonal di Ministerio 
di Desaroyo Ekonómiko 
(MEO) i ta fungi komo 
sentro 
di 
kontakto 
na 
Kòrsou pa programa i 
fondonan 
Europeo 
di 
supsidio. 
Ta organisá ‘EU Funds 


Week 2023’ ku e meta 
prinsipal pa promové mas 
desaroyo 
ekonómiko 
i 
sosial na Kòrsou, pa medio 
di inklushon di e diáspora. 
Spesíkamente, E Desk 
Curaçao 
ta 
enfoká 
pa 
hasi mas i mihó uso di 
e produkshon inovativo 
i 
e 
kapasidatnan 
di 
invershon di diáspora rònt 
mundu, pa yuda yega na 
implementashon 
eksitoso 
di Kòrsou su strategia 
nashonal di eksportashon. 
Ta evidente ku Kòrsou 
su 
diáspora 
por 
yuda 
krea netwerk sumamente 
balioso ku por sostené e 


desaroyo den e sektornan 
ku Gobièrnu a marka komo 
prioridat den e strategia 
nashonal di eksportashon, 
por ehèmpel e sektor di IT 
i e industria kreativo. 
E evento i seshonnan di 
‘EU Desk 2023’ ta organisá 
pa Ministerio di Desaroyo 
Ekonómiko (MEO), den 
kolaborashon ku Ministerio 
di Desaroyo Sosial, Labor 
i 
Bienestar 
(SOAW), 
Ministerio di Asuntunan 
General, 
representashon 
spesial di islanan BES, 
Union Europeo, agensia 
di Erasmus+ i agensia di 
Creative Europe. 


Selebrashon ku un siman di deskubrimentu, empoderashon i desaroyo di abilidat 
Sinku aña ‘EU Desk’ na Kòrsou 


Landsloterij a hasi donashon 


20 
Djaluna 11 Desèmber 2023 
20 


ARUBA 
ARUBA 


O R A N J E S T A D 
(EUX) – Djaluna 4 di 
desèmber a hasi denunsia 
di ladronisia na e biblioteka 
na Fort Oranjestraat na Sint 


Eustatius. Entre djabièrnè 
1 i djaluna 4 di desèmber, 
deskonosínan a drenta i a 
bai ku sèn. E kaso ta den 
investigashon. 


Ladronisia na Biblioteka 


ORANJESTAD 
-- 
Un caso cu pa hopi luna 
a hala atencion di henter 
comunidad principalmente 
den seno periodistico y 
tambe Cuerpo di Polis, a 
ser trata diavierne mainta 
caminda 
un 
magistrado 
di Corsou a keda encarga 
pa atende cu e caso cu 
Ministerio Publico a dicidi 
di presenta contra di e 
ocial di Polis, Robert Vos. 
E polis aki a keda deteni for 
di 22 di Maart di e aña aki. 
Vos a completa un total di 
8 luna y 16 dia deteni na 
KIA durante di henter e 
investigacion. 
Ministerio 
Publico 
a 
acusa e agente policial di 
ta culpabel na a malversa 
portofon 
y 
charger 
di 
esakinan, tambe a sospecha 
e acusado di a horta portofon 
y charger, cu el a viola regla 
di secresia di trabou, esta di 
cuerpo di polis y cu tambe 
el a haci mal uzo di su 
funcion como miembro di 
Cuerpo di Polis. 


E acusacion mas serio 
ta 
caminda 
Ministerio 
Publico a acusa Robert 
Vos di ta miembro di un 
organisacion 
criminal 
caminda cu claramente por 
deduci aki, cu scalnan a 
considera e medionan di 
comunicacion cu a busca 
servicio di e polis, cu nan 
tambe ta organisacionnan 
criminal. 
Tur 
esaki 
Ministerio 
Publico 
a 
argumenta ayera mainta na 
Hues den Prome Instancia, 
caminda Fiscal a considera 
cu tin pruebanan solido pa 
sostene e acusacionnan aki 
y cu lo a hustica e hecho 
cu a pone e ciudadano aki, 
tras di tralie pa mas di 250 
dia, insistiendo cu el a 
comete un crimen serio. 
Hasta Fiscal a mustra 
kendenan ta e miembronan 
di prensa kendenan lo a 
ricibi cooperacion for di e 
acusado Vos, mientras cu tur 
loke e medionan aki a ricibi, 
ta informacion di cualkier 
suceso manera accidente di 


auto, bringamento, casonan 
di maltrato, casonan di 
violacion of asesinato, pues 
informacionnan cu a lo 
largo no por ser considera 
como “secresia” di trabou. 
Ningun 
momento 
durante tratamento di e caso 
Fiscal por a mustra con e 
ayudo aki brinda na prensa, 
a pone trabou di polis na 
peliger of cu el a stroba un 
of otro funcionamento di 
polisnan of a daña un of 
otro caso. 


Pa añanan largo prensa 
ta trahando y cooperando 
cu 
polis 
caminda 
na 
cantidad di ocasion a yega 
di duna informacion na 
autoridadnan policial cu a 
conduci na soluciona varios 
caso y pa tal motibo no por 
mira husticacion den e 
hecho cu a pone e ocial 
aki pa 261 dia den prizon di 
e forma cu a haci esaki. 
Cu Ministerio Publico a 
haci un monster di un pieu 
a keda conrma cu despues 
di intervencion di Fiscal y 
tambe di abogado de Souza, 
Hues aparentemente no a 
mira mucho cuestion cu a 
rekeri mas di su atencion y 
a dicidi cu e ta suspende e 
caso pa analisa esaki y pa 
1.45 di merdia, a manda 
yama tur hende pa duna su 
veredicto. 
Ministerio Publico pa 
medio di su Fiscal a exigi 
Hues pa impone un castigo 
di 36 luna, pues tres aña 
contra di e acusado Vos di 
cual 8 luna lo ta condiciona 


cu tempo di prueba di tres 
aña y na mes momento a 
pidi pa pone cu e polis pa 
un periodo di cinco aña, e 
no mag di eherce ningun 
caso den Cuerpo Policial. 
Hues a tuma 45 minuut 
pa keda cla cu su decision 
y su decision a mustra cu 
e ta haya cu ta no a keda 
legalmente proba cu polis 
Robert Vos lo ta pertenece 
na un organisacion criminal 
y a bari e acusacion aki 
for di mesa pero cu si 
e ta culpabel na e otro 
acusacionnan presenta. 
Hues 
a 
impone 
un 
castigo di 16 luna di 
prizon di cual 8 luna ta 
condicional, esta cu e tin 
cu sinta solamente 8 luna, 
loke ya caba el a sinta den 
detencion preventivo, loke 
ta haci cu Vos diavierne 
atardi mes por a bay su 
cas cerca su famia. Na mes 
momento Hues a dicidi 
cu Vos no por funciona 
como ocial di polis pa un 
periodo di 3 aña. 


Polis Robert Vos trata manera criminal 


ORANJESTAD 
-- 
Durante e celebracion di 
Grupo di Betico en conexion 
cu nan 55 aniversario, 
Minister Maduro di Cultura 
compaña 
pa 
Minister 
President den nomber di 
Gobierno di Aruba a brinda 
un reconocemento na sr. 
Marco 
Leoncito 
Croes, 
miho conoci como Papa 
Maiky. Sr. Croes ta e unico 
integrante di 'Betico y su 
Grupo' cu awe nos conoce 
como Grupo di Betico, cu 
tin 55 aña ta aporta na nos 
cultura di n di aña. 


Prome cu e grupo a haya 
un nomber, e grupo tabata 


toca den seno familiar y 
despues cu e grupo a dicidi 
pa sali afo y participa den 
Festival di Dande, Betico 
cu tabata lidera e grupo a 
duna e grupo e nomber di 
‘Betico y su Grupo’. Papa 
Maiky tabata e cantante di 
Dande di e grupo y unda cu 
e grupo yega pa presenta 
Papa 
Maiky 
tabata 
e 
cantante principal cantando 
e Dande cu un briyo y smaak 
masha unico y semper cu 
su sonrisa y cariño cu ta 
identica Papa Maiky. Su 
forma di canta e Dande, su 
baile y movecion di mannan 
tocando su maracanan ta 
haci Papa Maiky unico den 


su estilo ora di presenta. 
Algo peculiar y unico ta cu 
Papa Maiky nunca a skirbi 
letra pa Dande, semper 
ela canta for di cabes, 
cantando loke ta sali for 
di su curazon. Papa Maiky 
a sali Rey di Dande, tanto 
den ‘Betico y su Grupo’ y 
despues cu Betico a fayece 
y mas hobennan a forma 
parti di e grupo, esaki a 
haya e nomber di ‘Grupo di 
Betico’, y aki tambe Papa 
Maiky a sali Rey di Dande. 
Papa Maiky ta yiu Mo 
Joonchi Croes cu tabata toca 
y canta Dande cu Mo Tito. 
Aki por mira un ehempel 
con tradicion ta wordo 
traspasa 
di 
generacion 
pa generacion. Di Mo 
Joonchi pa Papa Maiky y 
di Papa Maiky pa Maikito, 
di Maikito pa Michael 
y di Michael pa Nathan. 
Aki por mira 4 generacion 
formando parti di Grupo di 
Betico y asina traspasa nos 


tradicion pa e keda biba den 
nos comunidad. 
Papa 
Maiky 
ta 
un 
ehempel 
y 
muestra 
di 
amor pa nos cultura y 
tradicion 
inculcando 
loke su grandinan a siñe 
pasando 
esaki 
pa 
su 
yiu, nieto y bisanieto. 
Como tambe e ta un role 
model, un motivador, un 
inspirador y un consehero 
pa cada miembro di Grupo 
di Betico. Aruba por ta 


orguyoso di e aporte di 
Grupo di Betico y di Papa 
Maiky cu pa 55 aña caba ta 
aporta na nos cultura di n 
di aña. 
Pa mustra aprecio na 
e trayectoria bunita aki, a 
scohe e momento special 
durante e celebracion di 
Grupo di Betico pa reconoce 
y gradici Papa Maiky pa e 
55 aña di dedicacion na nos 
cultura. Masha danki Papa 
Maiky. 


E ta cumpli 55 aña ta aporta na Aruba su cultura di fin di aña 
Minister Maduro ta reconoce Papa Maiky di Grupo di Betico 

ARUBA 

ROTTERDAM 
– 
Un hòmber di 60 aña di 
Rotterdam a muri despues 
di a keda detené pa un 
tempu den n sèl di polis 
di su siudat natal, polis ta 
informá. 
E hòmber a keda arestá 
mas tempran e dia ei pa 
buracheria 
públiko 
na 
Vlaardingen. Polis a yega 
na e hòmber pa motibu di 
un reportahe di un posibel 


malesa general. 
Polis a hiba e hòmber 
na e stashon drumí pa 
su 
intoksikashon. 
Riba 
konseho di un dòkter, a 
lanta e hòmber kada mei 
ora. Den e revishon nal, 
e outoridatnan a determiná 
ku e hòmber no tabata 
respirando i a kuminsá 
reanim'é. Despues a hiba e 
hòmber hospital, kaminda 
el a fayesé. (fuente: NOS) 


SPIJKENISSE 
– 
Dor 
di 
un 
eksploshon 
na 
Spijkenisse 
djaweps 
nochi, a deklará vários kas 
inhabitabel. E eksploshon 
a tuma lugá banda di 3’or 
na e promé piso di un 
apartamento. 
Personal 
di ambulans a revisá tres 
persona komo prekoushon, 


un pa glas den pia i dos pa 
inhalá huma. 
E habitantenan di e 
kompleho 
na 
Lisstraat 
mester a bandonan nan 
kas djaweps anochi. Segun 
Rijnmond, e 15 personanan 
no por regresá kas pa e 
momentu akí, pasobra e 
fachada di e edisio no ta 


seif mas. 
A 
akomodá 
e 
habitantenan promé den 
un Sentro di Bario djaweps 
anochi i despues a keda 
alohá den un hotèl. No 
ta kla kuantu tempu e 
reparashonnan lo tuma i 
ki ora e habitantenan por 
regresá. (Fuente: NOS) 


Ocho apartamento inhabitabel 
Eksploshon na kompleho di apartamentu 


HULANDA 
-- 
Na 
Hulanda preparashonnan pa 
un investigashon Europeo 
di gran eskala a kuminsá 
pa proba sí e remedinan 
eksistente por aliviá e 
síntomanan di pashèntnan 
ku 
Covid 
na 
pulmon. 
Investigadónan ta e promé 
pa eksaminá remedinan 
disponibel i barata, manera 
un remedi kontra diabétis. 
Ademas di pashèntnan 
Hulandes, tambe ta bai hasi 
un eksámen di pashèntnan 
Britániko, 
Spañó 
i 
Italiano. E gran tamaño di 
e poblashonnan kombiná 
di pashèntnan, ta permití 
sientíkonan 
bisa 
mas 
lihé i sigur sí un remedi 
ta funshoná òf nò kontra 
kehonan debí na Covid na 
pulmon. 
Na e momentu akí, 
kurashon di Covid na 
pulmon grave no ta posibel. 
Ta kalkulá ku 100.000 
Hulandes ta sufri di e 
malesa króniko serio akí, 
ku ta limitá un bida normal 
òf 
asta 
kompletamente. 


Asina 
pashèntnan 
ya 
ta 
eksperimentando 
ku 
medidanan i tratamentunan 
ku en realidat ta destiná pa 
otro malesa. 
“Tin biá bo ta tende ku e 
ta funshoná i ku algun hende 
ta rekuperá parsialmente 
for di dje,” Marc Bonten, 
profesor di epidemiologia 
molekular di malesa infektá 
na UMC Utrecht, ta bisa. 
“Pero sientíkamente te 
awor no a demostrá en 
apsoluto te na kua punto un 
remedi asina ta funshoná òf 
nò. I tambe ta kuestionabel 
sí e ta sigur. Nos ke kontestá 
e preguntanan akí ku e 
proyekto akí.” 
E 
investigashon 
ta 
kordiná pa e organisashon 
di investigashon ku Bonten 
ta dirigí, Ecraid, un instituto 
ku 
hopi 
eksperensia 
den e área di estudio 
internashonal. 
E proyekto akí ta un 
di 
e 
kandidatonan 
pa 
reklamá parti di e 32 
mion euro ku Minister 
Kuipers di salú públiko a 


destiná spesialmente pa 
investigashon 
di 
Covid 
pulmonar na komienso di 
2024. 


No tin tempu pa pèrdè 
Danki 
na 
e 
nansiamentu adelantá di 
Long Covid Foundation, 
fundá pa pashèntnan covid 
na pulmon ku e meta di 
aselerá investigashon, dos 
gerente di proyekto por 
kuminsá 
preparashonnan 
atministrativo 
ku 
ta 
rekerí 
hopi 
tempu 
pa 
investigashon. Mesora ku 
gobièrnu liberá e plaka 
for di investigashon, e 
ensayo klíniko por kuminsá 
mesora. 
“No tin mas tempu pa 
pèrdè,” presidente Ellen 
Bark-Lindhout, 
ta 
bisa. 
“Algun pashènt a sinta na 
kas pa kasi kuater aña. Pues, 
sí e investigashon real por 


kuminsá for di kuater pa 
seis luna promé, danki na 
nos, esei ta un sparmentu 
di tempu importante pa nos 
siguidónan.” 
Investigadónan 
lo 
ta 
e promé ku lo eksaminá 
remedinan 
disponibel 
i 
barata. Un ehèmpel ta 
metformin, 
un 
remedi 
kontra diabétis ku ta eksistí 
pa sinkuenta aña kaba. Un 
estudio resien a mustra ku 
tratamentu ku metformin ta 
redusí e desaroyo di Covid 
pulmonar ku 40 porshento. 


Mas grandi mas mihó 
“Nos lo kuminsá ku 
remedinan ku nos sa ta sigur 
i ku por tuma fásilmente na 
kas,” Bonten ta bisa. “E ora 
ei e pashèntnan no tin ku 
hasi e biahe sofokante pa e 
hòspitalnan pa e eksámen.” 
Na Reino Uní, Spaña i 
Italia, mester usa e mesun 


método di investigashon. 
Segun 
Bonten, 
e 
agrupashon 
di 
forsa 
sientíko aki ta krusial. E 
velosidat ku un estudio por 
duna un kontesta konabel 
ta dependé di e kantidat di 
partisipante den e estudio i e 
tamaño ku e efekto mustra, 
mas grandi e efekto, mas 
facil e por demostrá 
Minister 
Kuipers 
ta 
ekstremadamente kontentu 
ku e promé pasonan pa 
e investigashon a tuma 
lugá. 
Ta 
presisamente 
trahando huntu na Europa 
ku por avansá mas lihé 
.E ta enfatisá ku e estudio 
lo tuma tempu: “Nos a 
konosé kehonan di largu 
término despues di malesa 
infeksioso pa hopi tempu, 
asta promé ku Covid, e ta 
sumamente kompliká i no 
tin un solushon simpel pa 
esei.” 


Promé pasonan den investigashon 
Uso remedi eksistente kontra Covid 
na pulmon 


Detenido a muri den sèl di polis 

PHILIPSBURG – Sint 
Maarten a kambia di rumbo 
riba un mihó resultado ku 
presupuestá. Te ku e di tres 
kuartal, tin un sur plùs di 31 
mion orin. 
Gobièrnu ta spera ku di 
esaki nalmente ta sobra 
5 mion. Esaki a sali na kla 


di e kolegio di supervishon 
nansiero, Cft. 
Cft ta konstatá ku e 
retrasonan den pago di Sint 
Maarten serka e diferente 
entidatnan di Gobièrnu, ta 
oumentá i na interes di Sint 
Maarten ta urgi pa duna 
prioridat na e pagonan akí. 


PHILIPSBURG -- Un 
sala yen a asistí na e tayer 
propiedat di kas. Un danki 
spesial na e presentadónan, 
Debby 
Richardson 
di 
FCIB, Keshia Richards di 
Notario Richards i Minister 
di VROMI, Egbert Doran. 
Su 
eksperensia 
i 
konosementu 
balioso 
a 
agregá 
un 
kantidat 
grandi 
di 
konosementu 
na e diskushon tokante 


e 
komplikashonnan 
di 
propiedat 
di 
kas, 
e 
konsiderashonnan 
nansiero i e aspektonan 
legal envolví. E workshop 
akí 
tabata 
un 
parti 
fundamental di e luna di 
edukashon nansiero. 
Su 
kompromiso 
pa 
ekspandé su konosementu 
nansiero ta importante i ta 
spera di duna mas seshon di 
informashon den futuro. 


PHILIPSBURG 
– 
Djabièrnè a konvoká un 
enkuentro di introdukshon 
di e organisashon osial di 
representashon Haitiano na 
Sint Maarten, pa eksplorá 
oportunidatnan 
pa 
un 
relashon di kolaborashon 
ku e ministerio di hustisia. 
Minister di Hustisia, Anna 
Richardson, a partisipá na e 
enkuentro ku presidente di 
e asosiashon, Dambreville 
Jackson i tesorero, Fritz 
Isaac. 
Presidente 
Jackson 
a inisiá e reunion pa 
ekspresá e interes grandi 
di e asosiashon pa fomentá 
un asosiashon koperativo 
ku e ministerio di hustisia. 
E 
enfoke 
prinsipal 
di 
e 
diálogo, 
tabata 
un 
kompromiso kompartí pa 
garantisá ku tur migrante, 


inkluyendo siudadanonan 
Haitiano, ta mantené na 
e leinan di inmigrashon i 
buska status legal na Sint 
Maarten. 
Minister Richardson a 
enfatisá ku Sint Maarten tin 
un historia largu di yama 
hende di diferente nashon 
bon biní, esaki ta inkluí 
siudadanonan 
Haitiano 
ku a hasi e isla nan kas. E 
importansia di tur habitante 
ta pa respetá i kumpli ku e 
leinan di e pais, kontribuí 
na e komunidat i sigurá un 
kobertura médiko adekuá 
pa nan i nan famia. 
Tambe tabata presente 
e 
hefe 
interino 
di 
e 
ekipo di Unidat Mobil 
di 
e 
servisionan 
di 
imigrashon i protekshon 
di 
frontera, 
Renicio 
Brooks 
i 
e 
konsehero 


prinsipal di polítika, Erling 
Hoeve, kende ta liderá e 
establesimentu di e sentro 
nashonal di reportahe di 
Sint Maarten, NDRC, bou 
di Ministerio di Hustisia, 
ku un enfoke riba lucha 
kontra tráko di hende. 
Minister di Hustisia a 
rekonosé e sosten rme pa 
e metanan di Asosiashon 
Konseho Haitiano Uní, ku 
tambe a rekonosé e nesesidat 
di un diálogo konstruktivo 
pa atendé ku e retonan ku 
e siudadano Haitiano ta 
enfrentá. Servisionan di 
Inmigrashon i Protekshon 
di Frontera, lo duna guia 
na e asosashon riba kon pa 
yuda su miembronan regulá 
nan status legal. 
A lanta preokupashonnan 
tokante 
e 
bareranan 
di idioma ku ta hasi e 
siudadano Haitiano víktima 
di orientashon froudulento 
relashoná ku proseso legal. 
Minister 
Richardson 
a 
enfatisá ku e akshonnan akí 
ta kriminal i a urgi e víktima 
pa denunsiá na Polis. E 
asosashon tin komo meta 
pa sigui traha den estrecho 
koperashon ku Ministerio 
di Hustisia pa komprondé 
i komuniká e prosesonan 
adekuá, ya ku esaki lo 


brinda un asistensia balioso 
na e poblashon Haitiano na 
Sint Maarten. 
Tur e partisipantenan a 
ekspresá optimismo tokante 
e diskushonnan fruktífero i 
ta antisipá un kolaborashon 
positivo entre Ministerio 
di Hustisia i Asosiashon di 


Konseho Haitiano Uní. 
Servisionan 
di 
Inmigrashon i Protekshon 
di Frontera, tambe lo hunga 
un ròl klave den orientashon 
di e asosashon pa brinda 
un mihó servisio na su 
miembronan ku mester di 
regulá nan status legal. 


Enkuentro positivo ku Asosashon 
di Haitiano Uní 


Gran asistensia tayer 
propiedat di kas 


Sint Maarten a presta 
mihó ku presupuestá 

KRALENDIJK 
-- 
Djasabra 9 di desèmber 
a 
tuma 
lugá 
último 
presentashon 
di 
grupo 
di mucha ku ta sigui 
e 
fundashon 
‘Ace 
Foundation’. Ta trata di 
muchanan ku ta praktiká 
diferente instrumènt i shon 
di baile i mas. 
Na inisio di e aktividat, 


pastor a resa hasi orashon 
ku tur presente, pa despues 
sigui ku presentashon di 
esnan ku ta praktiká músika 
serka Giovanni Mercera i 
mas. 
Notabel mira muchanan 
di edat chikitu, ta dominá 
diferente 
instrumènt. 
Potrèt ta ilustrá algun di e 
presentashonnan. 


Art of Freedom 

KRALENDIJK 
-- 
Lourdes Sint Jago, bon 
konosí 
pa 
Mamalú, 
a 
hasi aña i djasabra pasá a 
selebrá esaki den kompaña 
di famia i algun konosí. 
Mamalú no ta un deskonosí 
spesialmente 
den 
bario 
di Rincon, pero tambe na 
Playa. E tabata kontentu 
riba su dia i selebrá esaki 
den bon ambiente ku su 
hendenan. Riba potrètnan 


Mamalú a selebrá fecha natal 


por 
mira 
durante 
ku 
Mamalu tabata selebrando 
su kumpleaño. 


